qundao/data-zh-poetry huggingface dataset:
秋斋独对阅张曲江集追和感遇诗八作·其二
作者：郭之奇
朝代：明

黄山飞晚翠，玉水动秋清。共传终古意，远出四时情。始知流峙物，长含元化精。万象殊多妄，惟此见其诚。
秋斋独对阅张曲江集追和感遇诗八作·其五
作者：郭之奇
朝代：明

风云不可定，日月乃如流。我无烟霜质，亦非波没俦。但识浮生理，何须不死求。希贤怀隐愧，入世抱深忧。圭璧资磨琢，岂不如学脩。一自高山仰，谁言天路悠。
秋斋独对阅张曲江集追和感遇诗八作·其八
作者：郭之奇
朝代：明

金鉴千秋皎，阴管一阳溶。片言铸公鼎，只字起黄钟。览德来高凤，无首戒群龙。白衣明反相，城府避深胸。去去荆州史，冥飞那可从。
秋斋独对阅张曲江集追和感遇诗八作·其六
作者：郭之奇
朝代：明

苔岑自有臭，松竹自有林。虽异同堂语，应留隔代心。荷风朝未歇，桂露夕已深。遐征无远翼，嘿对几幽寻。举目东西岭，分此白云阴。
秋斋独对阅张曲江集追和感遇诗八作·其四
作者：郭之奇
朝代：明

风度曲江流，文心潮海见。千里共东粤，犹自称乡县。步公白玉堂，岂为清华羡。长吟感遇篇，已觉秋思变。
秋日入馆纪事二首
作者：郭之奇
朝代：明

秋光开秘笈，玉露洗朝烟。抱策初相向，登瀛亦偶然。花砖流近影，藜火出新编。敢不徵诸古，以求性所先。当代推名业，百年祇数贤。趋今迷近轨，汲古得修泉。气色看前辈，菁华属旧编。丈夫应有志，从此益贞坚。
秋日入馆纪事二首·其一
作者：郭之奇
朝代：明

秋光开秘笈，玉露洗朝烟。抱策初相向，登瀛亦偶然。花砖流近影，藜火出新编。敢不徵诸古，以求性所先。
秋日入馆纪事二首·其二
作者：郭之奇
朝代：明

当代推名业，百年祇数贤。趋今迷近轨，汲古得修泉。气色看前辈，菁华属旧编。丈夫应有志，从此益贞坚。
秋日燕邸咏怀十诗各系以题 其一 思古
作者：郭之奇
朝代：明

乙亥岁云秋，京华节奔走。习静思古人，渐觉诸缘丑。扰扰学名争，一事无能取。持此食衣馀，何禆智与寿。耳目本聪明，俗心自尘垢。而有憧憧交，旦昼驱之走。托权于世人，强身其左右。世情相爱少，抱拙况非友。不忖一物孤，犹云命不受。尝观鼓物情，其初宁薄厚。濡动责雨风，栽倾固不偶。所以古至人，道力深所有。贵我答天心，天亦为先后。至今读其书，居然性灵久。及兹未远涂，前修作内守。今人亦不争，古人亦不朽。
秋日燕邸咏怀十诗各系以题 其七 观蚁
作者：郭之奇
朝代：明

吾观蚁微物，其智有足称。出穴缘阶级，戢戢后先升。分馀互友告，取道不长胜。世人遗其善，竞以逐膻憎。宋子虽救厄，知己归隰朋。悠悠念群动，大小俱可徵。云鸟时微灭，野马日凭淩。即事求端绪，无为费目凝。
秋日燕邸咏怀十诗各系以题 其三 闭门
作者：郭之奇
朝代：明

心迹两无营，独坐何萧散。门外少高车，清晨容栉盥。徐徐正冠襟，缓步宜孤馆。虽然束带稀，秋风戒裼袒。閒人亦有课，吾性本多懒。草玄友杨雄，运甓师陶侃。禽鸟来空庭，时复为恳款。空庭出层霄，随意烟云满。置身清寂中，人世谁长短。于我求达生，梯荣当立断。万事难并欢，昔闻今岂诞。闭门远风波，世道能坦坦。
秋日燕邸咏怀十诗各系以题 其九 晓叹
作者：郭之奇
朝代：明

所思亦难尽，及晓叹何深。无根而愁种，飘然乃秋心。微凉生虚牖，一叶下危襟。云风俱不息，凄响落浮阴。庭树先为感，萧瑟渐千林。以兹荣瘁理，动我今古吟。四时相摇落，一室比登临。怀人芳草怨，招隐桂丛寻。何繇悲气遣，古愁不生今。
秋日燕邸咏怀十诗各系以题 其二 称心
作者：郭之奇
朝代：明

怀抱未能深，招摇犹在眼。荣辱相因依，喜怒亦无限。任其淩轹情，矜人皤与睅。何关寂寞羞，毋乃盛雄赧。称心而思之，不如俱削刬。掩迹仍塞涂，日向诸缘简。非以自欣愉，亦求稀竦戁。老吃畏事言，君子传瑟僩。三复古人箴，斯理良堪撰。
秋日燕邸咏怀十诗各系以题 其五 云日
作者：郭之奇
朝代：明

虚室有閒阶，云日相深浅。推棂受光浮，倚榻注景转。极兹瞬息情，节序互迎饯。默默感商飔，群动俱相勉。百草畏芳移，诸禽欣毛毨。我亦时物中，未为天地选。浮生欲三十，千虑难一展。樽酒与瓶粟，费世虽不腆。明明古今事，已让诸人践。盈卷积玄文，虚言何足办。屈伸大块间，如蚕方在茧。经纶不自繇，胸丝日几辫。
秋日燕邸咏怀十诗各系以题 其八 观凤
作者：郭之奇
朝代：明

吾观凤览德，所至待时鸣。高冈向杰出，梧竹合其清。能言不枭竞，独立洁孤情。世人图易得，鲜复希哕声。所以深苞彩，夷然葆至精。繇来千仞表，下鸟谁能争。
秋日燕邸咏怀十诗各系以题 其六 兰蕙
作者：郭之奇
朝代：明

兰蕙感秋风，馀芳人所采。蔓草不择时，日劳盈车载。分其贵贱姿，不为爱憎改。草木妒兰生，兰因惧草浼。滋锄失其宜，空谷徒相待。独坐有幽人，起对孤情倍。日暮叹芳微，千载琴歌在。
秋日燕邸咏怀十诗各系以题 其十 元化
作者：郭之奇
朝代：明

元化亦多年，圣愚相介佋。天地未及区，冯生交杂嬲。不有持运人，愦愦失昏晓。万欲雕至精，一事谁能了。羲皇遂巳徂，虞夏遂已邈。治忽不关民，所关民寿夭。大乱蛮夷猾，次则奸贼扰。春秋称近古，荆戎亦纷缭。千年汉及宋，纯化未全肇。其馀闰统分，寄权皆浅少。君雄相啖食，异类居中矫。风云无气色，江河同滔淼。大哉开天主，方将日月皎。历历数乾坤，独此圣功表。绳绳及今日，咸若偕鱼鸟。纤鳞仰波馀，弱翮随飙杪。寤寐慰升沉，歌风庶可绍。
秋日燕邸咏怀十诗各系以题 其四 卜邻
作者：郭之奇
朝代：明

泉石辍初游，京华复偃蹇。故人减畴昔，相聚倍缱绻。旅居易卜邻，言谈庶不远。咫尺通寝兴，披衣互相饭。所言惟丘壑，一志嘉肥遁。将结故山庐，白首终往返。乐此素心人，欣欣日可晚。
秋日燕邸咏怀十诗各系以题·思古
作者：郭之奇
朝代：明

乙亥岁云秋，京华节奔走。习静思古人，渐觉诸缘丑。扰扰学名争，一事无能取。持此食衣馀，何禆智与寿。耳目本聪明，俗心自尘垢。而有憧憧交，旦昼驱之走。托权于世人，强身其左右。世情相爱少，抱拙况非友。不忖一物孤，犹云命不受。尝观鼓物情，其初宁薄厚。濡动责雨风，栽倾固不偶。所以古至人，道力深所有。贵我答天心，天亦为先后。至今读其书，居然性灵久。及兹未远涂，前修作内守。今人亦不争，古人亦不朽。怀抱未能深，招摇犹在眼。荣辱相因依，喜怒亦无限。任其淩轹情，矜人皤与睅。何关寂寞羞，毋乃盛雄赧。称心而思之，不如俱削刬。掩迹仍塞涂，日向诸缘简。非以自欣愉，亦求稀竦戁。老吃畏事言，君子传瑟僩。三复古人箴，斯理良堪撰。心迹两无营，独坐何萧散。门外少高车，清晨容栉盥。徐徐正冠襟，缓步宜孤馆。虽然束带稀，秋风戒裼袒。閒人亦有课，吾性本多懒。草玄友杨雄，运甓师陶侃。禽鸟来空庭，时复为恳款。空庭出层霄，随意烟云满。置身清寂中，人世谁长短。于我求达生，梯荣当立断。万事难并欢，昔闻今岂诞。闭门远风波，世道能坦坦。泉石辍初游，京华复偃蹇。故人减畴昔，相聚倍缱绻。旅居易卜邻，言谈庶不远。咫尺通寝兴，披衣互相饭。所言惟丘壑，一志嘉肥遁。将结故山庐，白首终往返。乐此素心人，欣欣日可晚。虚室有閒阶，云日相深浅。推棂受光浮，倚榻注景转。极兹瞬息情，节序互迎饯。默默感商飔，群动俱相勉。百草畏芳移，诸禽欣毛毨。我亦时物中，未为天地选。浮生欲三十，千虑难一展。樽酒与瓶粟，费世虽不腆。明明古今事，已让诸人践。盈卷积玄文，虚言何足办。屈伸大块间，如蚕方在茧。经纶不自繇，胸丝日几辫。兰蕙感秋风，馀芳人所采。蔓草不择时，日劳盈车载。分其贵贱姿，不为爱憎改。草木妒兰生，兰因惧草浼。滋锄失其宜，空谷徒相待。独坐有幽人，起对孤情倍。日暮叹芳微，千载琴歌在。吾观蚁微物，其智有足称。出穴缘阶级，戢戢后先升。分馀互友告，取道不长胜。世人遗其善，竞以逐膻憎。宋子虽救厄，知己归隰朋。悠悠念群动，大小俱可徵。云鸟时微灭，野马日凭淩。即事求端绪，无为费目凝。吾观凤览德，所至待时鸣。高冈向杰出，梧竹合其清。能言不枭竞，独立洁孤情。世人图易得，鲜复希哕声。所以深苞彩，夷然葆至精。繇来千仞表，下鸟谁能争。所思亦难尽，及晓叹何深。无根而愁种，飘然乃秋心。微凉生虚牖，一叶下危襟。云风俱不息，凄响落浮阴。庭树先为感，萧瑟渐千林。以兹荣瘁理，动我今古吟。四时相摇落，一室比登临。怀人芳草怨，招隐桂丛寻。何繇悲气遣，古愁不生今。元化亦多年，圣愚相介佋。天地未及区，冯生交杂嬲。不有持运人，愦愦失昏晓。万欲雕至精，一事谁能了。羲皇遂巳徂，虞夏遂已邈。治忽不关民，所关民寿夭。大乱蛮夷猾，次则奸贼扰。春秋称近古，荆戎亦纷缭。千年汉及宋，纯化未全肇。其馀闰统分，寄权皆浅少。君雄相啖食，异类居中矫。风云无气色，江河同滔淼。大哉开天主，方将日月皎。历历数乾坤，独此圣功表。绳绳及今日，咸若偕鱼鸟。纤鳞仰波馀，弱翮随飙杪。寤寐慰升沉，歌风庶可绍。
秋日赠诸葛基画民部使出
作者：郭之奇
朝代：明

敢誇三百尽豪英，四海相逢宛弟兄。自古交情因宦短，于今肝胆赖君明。君已俨然使星出，我犹依旧一书生。此日风尘为余熟，此去湖山与君迎。不堪重唱阳关曲，凄凄数语怅归人。归人时逐乡关梦，旅客漫将诗句鸣。西风乍夜绕廊急，霜林应醉黄叶横。闻说西湖秋更好，聊以兹意送君行。
秋日过维扬朱章华年友泊此未归相逢命酒舟中
作者：郭之奇
朝代：明

已别还疑聚，惊时各意疏。邗江杯酒夜，秋色月桥初。诸怀同拨置，归意静相摅。扁舟远尘杂，雨过新魄舒。波澄素影落，漏永夜情虚。欢来君应尽，愁去我犹馀。未忍轻分手，临流独唏嘘。
秋日送冯尔韬明府报最
作者：郭之奇
朝代：明

摇落初分手，登临独寸心。行云看岭断，下月绕棠阴。山海馀清迹，诗文忆好音。圣明方有事，为慎救时针。
秋生
作者：郭之奇
朝代：明

愁至晓魂撄，披衣百绪迎。露侵宵月黯，风拂早霜明。相物知为气，观时别有情。萧萧诸籁发，对此感秋生。
秋辨九首 其一 陷昌震陵
作者：郭之奇
朝代：明

小丑饥来望饱归，中枢上策总依违。狼堆晓夕添红焰，龙鼎风尘出翠微。选将徵兵仍故檄，全师守境便神机。三辅残黎何地免，诸陵端藉在天威。
秋辨九首 其七 陵疆功罪
作者：郭之奇
朝代：明

误国刑章首不忠，陵疆何地可欺蒙。先时已失权威爱，后事犹然饰罪功。政典千年难日异，天颜咫尺敢雷同。即今中外全躯得，退食清朝亦省躬。
秋辨九首 其三 辽帅归镇
作者：郭之奇
朝代：明

岁益金钱月选丁，捣巢出塞计横行。东西一任夷戎合，南北多方主客营。量敌为军终后战，潜师有地肯先声。如云千骑归朝策，何日重关止夜惊。
秋辨九首 其九 望阙思乡
作者：郭之奇
朝代：明

西风去路马蹄遥，望阙归来数夕朝。鹈鴂鸣馀窗草歇，蟪蛄声急井梧飘。水山在目犹行远，湖海关心欲懒朝。九辨歌成悲气迫，三秋思已故山招。
秋辨九首 其二 宣镇捷功
作者：郭之奇
朝代：明

降丁掩尽便称奴，文武同时竞绩肤。何处奔狼将弭耳，依关突豕忽同驱。尚方再锡今司马，郊垒应羞古大夫。坚卧营深终不起，观容使至好相呼。
秋辨九首 其五 倚将将将
作者：郭之奇
朝代：明

时危倚将付全疆，节制虚名军政傍。署状谁忧骄蹇变，处堂端合煦安常。相传战守无中策，所仰威灵独尚方。十万从今凭将将，六师视古日张皇。
秋辨九首 其八 朝天闻乐
作者：郭之奇
朝代：明

马首征云达帝京，朝天有日念馀生。西山积霭浮朝霁，大角妖氛落夜星。天道及期苗命格，秋风辞塞汉关清。胡笳渐远闻三捷，夔乐依然奏九成。
秋辨九首 其六 救民收民
作者：郭之奇
朝代：明

八载腥尘复向秋，何年桑土未阴求。丸泥忽坠谁封守，一鼓齐歼有秘筹。旧养苍黎难死救，新归士女苟生偷。相看满地鳏孤遍，独赖如天圣主收。
秋辨九首 其四 枢督交病
作者：郭之奇
朝代：明

初秋塞马已先驰，晓燧相传杂信疑。阃外枢中交卧理，霸门棘上总儿嬉。云深老阵屯关险，鼓竭衰军望阙疲。屈指封狼贪志满，奴归应是捷闻时。
秋辨九首·陷昌震陵
作者：郭之奇
朝代：明

小丑饥来望饱归，中枢上策总依违。狼堆晓夕添红焰，龙鼎风尘出翠微。选将徵兵仍故檄，全师守境便神机。三辅残黎何地免，诸陵端藉在天威。降丁掩尽便称奴，文武同时竞绩肤。何处奔狼将弭耳，依关突豕忽同驱。尚方再锡今司马，郊垒应羞古大夫。坚卧营深终不起，观容使至好相呼。岁益金钱月选丁，捣巢出塞计横行。东西一任夷戎合，南北多方主客营。量敌为军终后战，潜师有地肯先声。如云千骑归朝策，何日重关止夜惊。初秋塞马已先驰，晓燧相传杂信疑。阃外枢中交卧理，霸门棘上总儿嬉。云深老阵屯关险，鼓竭衰军望阙疲。屈指封狼贪志满，奴归应是捷闻时。时危倚将付全疆，节制虚名军政傍。署状谁忧骄蹇变，处堂端合煦安常。相传战守无中策，所仰威灵独尚方。十万从今凭将将，六师视古日张皇。八载腥尘复向秋，何年桑土未阴求。丸泥忽坠谁封守，一鼓齐歼有秘筹。旧养苍黎难死救，新归士女苟生偷。相看满地鳏孤遍，独赖如天圣主收。误国刑章首不忠，陵疆何地可欺蒙。先时已失权威爱，后事犹然饰罪功。政典千年难日异，天颜咫尺敢雷同。即今中外全躯得，退食清朝亦省躬。马首征云达帝京，朝天有日念馀生。西山积霭浮朝霁，大角妖氛落夜星。天道及期苗命格，秋风辞塞汉关清。胡笳渐远闻三捷，夔乐依然奏九成。西风去路马蹄遥，望阙归来数夕朝。鹈鴂鸣馀窗草歇，蟪蛄声急井梧飘。水山在目犹行远，湖海关心欲懒朝。九辨歌成悲气迫，三秋思已故山招。
秋雨连日是夕拜榜既毕云烂星陈明月出焉是可纪也二首
作者：郭之奇
朝代：明

黾勉秋期竣，适当云汉清。光为君子吉，化以圣人成。豫野招贤见，宵中太乙明。灿然心目际，毋乃至文精。宵中糺缦缦，大象乃苍苍。似竭风云力，方开斗极光。昭回同四表，焕发始中央。俯仰观文意，谁云少报章。
秋雨连日是夕拜榜既毕云烂星陈明月出焉是可纪也二首·其一
作者：郭之奇
朝代：明

黾勉秋期竣，适当云汉清。光为君子吉，化以圣人成。豫野招贤见，宵中太乙明。灿然心目际，毋乃至文精。
秋雨连日是夕拜榜既毕云烂星陈明月出焉是可纪也二首·其二
作者：郭之奇
朝代：明

宵中糺缦缦，大象乃苍苍。似竭风云力，方开斗极光。昭回同四表，焕发始中央。俯仰观文意，谁云少报章。
秋雨连日是夕拜榜既毕云烂星陈明月出焉是可纪也二首上雒王别馆曰城市丹丘其中园洞石山特幽至可屡游诸君子见招多于此习而不厌因以有言二首·其一
作者：郭之奇
朝代：明
体裁：五言律诗

宋代愁花石，梁王叹粟民。何知城市里，自得水山身。易地殊忧乐，观时杂笑颦。开樽君子至，爱客寸心真。
秋风叹一章感庭中古木也
作者：郭之奇
朝代：明

秋风不静秋树喧，瑟瑟萧萧动我门。秋气长含终古恨，愁悲那复此时论。秋树独深君子叹，悲回惜往倍销魂。物象多年殊故色，悽凉即事了晨昏。秋风偏向空庭入，古木婆娑亦共翻。无多零叶随风转，应许孤枝寄日温。叶畏风寒枝暖日，此中有雠兼有恩。始知肃杀非天意，使秋摇落使秋存。
秋风辞
作者：郭之奇
朝代：明

长夜悠悠白日迷，悲哉秋之为气乃风为。窈谷彷徨飞叶舞，平原烟邑野云垂。已入深闺撩远梦，还依绝塞起关思。登临忽就幽人怨，流年翻生壮士悲。壮士幽人多惋慨，深闺绝塞易惊痗。古今摇落出秋心，心心强半皆风碎。独有酒在歌筵不易忧，至于人沉宦海不可浮。何爱能分欢喜席，何利能关富贵谋。故乡思莼闻一叹，汾河哀棹见中流。于戏恍悢兮秋声，乃无根而纵横。交关塞之魂梦，深士女之性情。扬诗骚之陶郁，怆时序之送迎。不顾荡荡帝王胸，兴亡老壮乐悲同。征夫思妇无穷止，哀伤群怨与时终。此外之人难为力，惟有黠贪与愚愎。九十秋风彼百惑，于戏大块将黯默。窃歌此辞助秋吟，回风下土尽悲音。平原窈谷欲飞襟，吹彻千古万下心。
秋馆读书
作者：郭之奇
朝代：明

金风落响出西山，雨过郊烟度曙关。鬓欲惊吹来坠叶，胸能收爽去蒸颜。槐云午结冰衙盖，葭露宵团玉水湾。何幸一官无暑气，秋声先向夜藜还。
秋馆读书二首
作者：郭之奇
朝代：明

颇怪今非古，安能送复迎。栖神甘寂寞，守意入空明。开卷闻声出，逢人见目成。此时秋露滴，千载共虚清。葭露含朝碧，槐光散午华。时依经雪树，每愧向阳花。息意甘宁淡，冥思抱远遐。西来多爽气，长与玉堂赊。
秋馆读书二首·其一
作者：郭之奇
朝代：明

颇怪今非古，安能送复迎。栖神甘寂寞，守意入空明。开卷闻声出，逢人见目成。此时秋露滴，千载共虚清。
秋馆读书二首·其二
作者：郭之奇
朝代：明

葭露含朝碧，槐光散午华。时依经雪树，每愧向阳花。息意甘宁淡，冥思抱远遐。西来多爽气，长与玉堂赊。
种菊
作者：郭之奇
朝代：明

西园亦自有东篱，传语风光次第吹。为爱霜华秋际满，漫赊春色雨中移。
秦六主后秦三主
作者：郭之奇
朝代：明

蒲洪姚仲皆人杰，石氏将倾方并作。蒲节初飘五丈形，草苻独震三秦魄。老羌赍志不忘华，遗言归晋知所托。氐运当兴襄遂穷，羌苌自此归苻索。未烦苻健哭元才，且看东海任景略。取燕并蜀夏夷兼，五胡之盛畴相若。骄主疲民百胜馀，逞心逸志谁堪格。漫侈投鞭欲断流，岂知单骑还惊鹤。氐衰羌盛亦寻常，新平缢主何太薄。丕登及崇须臾灭，秦雍总为诸夷扩。苌取长安曰后秦，子兴帅众未全弱。姚泓弗负秦始削，建康悬首晋非虐。区区江左承正朔，破氐灭羌如振落。氐羌归晋作晋仇，天终为晋锄叛虐。
秦及六国
作者：郭之奇
朝代：明

礼乐征伐诸侯出，流极终成无道天。尊攘虽闻齐小白，虚名大抵自东迁。召陵不问荆淫号，葵丘五禁亦徒然。威烈始成三叛国，洋洋东海遂为田。取千取百谁中止，相帝相王孰后先。山东弛约南风弱，泗上群飞函谷烟。须臾已见六王毕，接瞬安知嬴吕旋。振古乾坤方一变，德功皇帝岂其然。八字从兹为郡邑，名封自此绝蝉联。赭山燔石威弥炽，灭古坑儒祸日延。博浪一椎凶未戢，凉车一石臭初传。当时倘就燕丹策，祖龙何必俟今年。
移居蓬罗七绝
作者：郭之奇
朝代：明

三神山在有无中，仙岛人区那可同。我自耽幽思遁迹，安能逐景望璇宫。人亦有言松有林，惟予及尔是同岑。相携物外凌霜质，独抱山中向日心。冥思已觉生如梦，回首方知色是空。一室萧然山水内，海涛随意出松风。风潮每夜送馀音，身在高山意转深。颇怪松吹多别调，凄凄尽作水龙吟。不分松声听似海，生增草色望如涛。山心水意终难定，耳目当前莫漫骚。一片春山绿似醅，几多烟景白如皑。为谁悦己时相向，淡扫浓妆百样裁。入山惟恐未全深，为鹤为猿万古心。便许兹山留片石，时将真气朗云林。
移居蓬罗七绝·其一
作者：郭之奇
朝代：明

三神山在有无中，仙岛人区那可同。我自耽幽思遁迹，安能逐景望璇宫。
移居蓬罗七绝·其七
作者：郭之奇
朝代：明

入山惟恐未全深，为鹤为猿万古心。便许兹山留片石，时将真气朗云林。
移居蓬罗七绝·其三
作者：郭之奇
朝代：明

冥思已觉生如梦，回首方知色是空。一室萧然山水内，海涛随意出松风。
移居蓬罗七绝·其二
作者：郭之奇
朝代：明

人亦有言松有林，惟予及尔是同岑。相携物外凌霜质，独抱山中向日心。
移居蓬罗七绝·其五
作者：郭之奇
朝代：明

不分松声听似海，生增草色望如涛。山心水意终难定，耳目当前莫漫骚。
移居蓬罗七绝·其六
作者：郭之奇
朝代：明

一片春山绿似醅，几多烟景白如皑。为谁悦己时相向，淡扫浓妆百样裁。
移居蓬罗七绝·其四
作者：郭之奇
朝代：明

风潮每夜送馀音，身在高山意转深。颇怪松吹多别调，凄凄尽作水龙吟。
稽古篇止于秦汉唐以下先以诗述其概六首
作者：郭之奇
朝代：明

稽古劳劳集众闻，书今犹自有同文。典坟丘索归秦火，汉晋隋唐及宋君。冰鉴时悬千载并，元龟频灼万殊分。六朝五代皆馀闰，那许辽金作小群。信书书已不胜诬，及史史之阙则无。燃笔为犀神鬼照，鞭心作驭帝王俱。且看兴废如环转，岂令纲维绝援扶。数卷先标人物论，千秋复见古今模。文章亦自有驱除，今古茫茫共一墟。窈绪终藏天地腹，冥思始执圣贤袪。风云事理来通变，龙马威仪任疾徐。一自鸿荒闻鬼泣，每从王迹溯麟书。颇疑彤管似新铏，漫许精神入汗青。班马魂强能护史，左羊笔健自传经。风尘扫后惟霜雪，云雾开时又日星。赢得馀光分暗室，春麟或可寄秋萤。千古文心落寸毫，万年青汗苦相熬。石渠金匮何嗟及，竹简韦编岂惮劳。开笈如依贤圣阃，比肩惟有孝忠曹。可怜缣帛为帷日，守缺犹能并执櫜。当年猾夏岂难禁，他日咸宾尽好音。两汉东西来魏晋，五胡南北变辽金。兴衰王气殊分合，治乱天行共古今。始信山河终在德，谁将锁钥静戎心。
稽古篇止于秦汉唐以下先以诗述其概六首·其三
作者：郭之奇
朝代：明

文章亦自有驱除，今古茫茫共一墟。窈绪终藏天地腹，冥思始执圣贤袪。风云事理来通变，龙马威仪任疾徐。一自鸿荒闻鬼泣，每从王迹溯麟书。
稽古篇止于秦汉唐以下先以诗述其概六首·其五
作者：郭之奇
朝代：明

千古文心落寸毫，万年青汗苦相熬。石渠金匮何嗟及，竹简韦编岂惮劳。开笈如依贤圣阃，比肩惟有孝忠曹。可怜缣帛为帷日，守缺犹能并执櫜。
稽古篇止于秦汉唐以下先以诗述其概六首·其六
作者：郭之奇
朝代：明

当年猾夏岂难禁，他日咸宾尽好音。两汉东西来魏晋，五胡南北变辽金。兴衰王气殊分合，治乱天行共古今。始信山河终在德，谁将锁钥静戎心。
稽古篇止于秦汉唐以下先以诗述其概六首·其四
作者：郭之奇
朝代：明

颇疑彤管似新铏，漫许精神入汗青。班马魂强能护史，左羊笔健自传经。风尘扫后惟霜雪，云雾开时又日星。赢得馀光分暗室，春麟或可寄秋萤。
稽古篇止于秦汉唐以下先以诗述其概六首稽古篇止于秦汉唐以下先以诗述其概六首·其二
作者：郭之奇
朝代：明
体裁：乐府曲辞

信书书已不胜诬，及史史之阙则无。燃笔为犀神鬼照，鞭心作驭帝王俱。且看兴废如环转，岂令纲维绝援扶。数卷先标人物论，千秋复见古今模。
稽古篇竣事十绝
作者：郭之奇
朝代：明

十载夷羊甚祖龙，周情孔思孰相逢。不辞残缺成苴补，尚许高深入铸镕。所求龟鉴出丹青，惟有麟书在日星。自向马班全阙史，肯教公谷半诬经。霜严秋断古何如，刻鹄安能肖彼初。不向雒阳争纸价，祇从□水定波馀。总为高卑立定居，每依尊攘寓驱除。当年几见中匡略，此日依稀大事书。玉露方沾素卷初，空将青汗慰居诸。从兹十日分今古，纵有微光亦闰馀。古不愚人人自愚，敢从千载见微诬。大文如日垂霜卷，岂为丹黄变绿图。莫笑时儒多理书，堪怜旧史自经锄。今人那少钩玄舌，宛委应皆石匮馀。自从三古日周旋，不分时人共简编。搜索高文还典册，推排地步与英贤。真成太始意中逢，元会如环入寸胸。便使秋风藏副稿，时山独赖古云封。传信传疑必至公，惑经疑古自迷蒙。是非已向西麟获，同异何须白虎通。
稽古篇竣事十绝·其一
作者：郭之奇
朝代：明

十载夷羊甚祖龙，周情孔思孰相逢。不辞残缺成苴补，尚许高深入铸镕。
稽古篇竣事十绝·其七
作者：郭之奇
朝代：明

莫笑时儒多理书，堪怜旧史自经锄。今人那少钩玄舌，宛委应皆石匮馀。
稽古篇竣事十绝·其三
作者：郭之奇
朝代：明

霜严秋断古何如，刻鹄安能肖彼初。不向雒阳争纸价，祇从□水定波馀。
稽古篇竣事十绝·其九
作者：郭之奇
朝代：明

真成太始意中逢，元会如环入寸胸。便使秋风藏副稿，时山独赖古云封。
稽古篇竣事十绝·其二
作者：郭之奇
朝代：明

所求龟鉴出丹青，惟有麟书在日星。自向马班全阙史，肯教公谷半诬经。
稽古篇竣事十绝·其五
作者：郭之奇
朝代：明

玉露方沾素卷初，空将青汗慰居诸。从兹十日分今古，纵有微光亦闰馀。
稽古篇竣事十绝·其八
作者：郭之奇
朝代：明

自从三古日周旋，不分时人共简编。搜索高文还典册，推排地步与英贤。
稽古篇竣事十绝·其六
作者：郭之奇
朝代：明

古不愚人人自愚，敢从千载见微诬。大文如日垂霜卷，岂为丹黄变绿图。
稽古篇竣事十绝·其十
作者：郭之奇
朝代：明

传信传疑必至公，惑经疑古自迷蒙。是非已向西麟获，同异何须白虎通。
稽古篇竣事十绝·其四
作者：郭之奇
朝代：明

总为高卑立定居，每依尊攘寓驱除。当年几见中匡略，此日依稀大事书。
穷川
作者：郭之奇
朝代：明

日抱孤情入逝川，维舟夜对得其先。石倾雨过蘋中水，溪泻云深树里泉。素影摇秋同荡漾，轻阴落夜共洄漩。繇来此意何人会，始信如斯即我缘。
空山十首 其一 山有云
作者：郭之奇
朝代：明

山中何有，云在其中。以光为影，以色为空。我观其变，变乃无穷。以今萧索，出古鸿濛。用汝作霖，汝昌厥功。在山者独，在天者同。
空山十首 其七 山有樵
作者：郭之奇
朝代：明

东山有樵，采薪翘翘。西山有樵，刈薪萧萧。南山有樵，束薪百条。北山有樵，负薪逍遥。薪之槱之，暮暮朝朝。行歌相答，出入相招。
空山十首 其三 山有泉
作者：郭之奇
朝代：明

我思诸泉，首标正直。嗟兹一勺，涵山之德。虽无异源，亦表殊色。高人可漱，下民所食。回壑奔溪，宗海是力。谓彼百川，同此无息。
空山十首 其九 山有蝉
作者：郭之奇
朝代：明

幽山之内，尔声最宜。响流千谷，心同一枝。居高闻远，应节鸣时。韵繇天纵，清畏人知。已洁其身，仍蜕其皮。秋风欲至，尔独何思。
空山十首 其二 山有松
作者：郭之奇
朝代：明

斯晨斯夕，向谷舒情。何石堪语，有松自鸣。玄霜独抱，景风是迎。山泉竞落，海潮罢行。我闻其远，潜真遗荣。悠悠人世，孰求此声。
空山十首 其五 山有花
作者：郭之奇
朝代：明

空山有花，空山自誇。空山护惜，幽人叹嗟。从风从雨，映日飞霞。花光相继，山色相赊。花开花落，莫我心遐。谁堪远赠，念此微华。
空山十首 其八 山有牧
作者：郭之奇
朝代：明

东山有牧，驱牛出屋。西山有牧，驱羊入谷。南山有牧，青峰是逐。北山有牧，白云可宿。牧子相邀，牛羊相目。牧兮归来，牛羊满腹。
空山十首 其六 山有草
作者：郭之奇
朝代：明

六月徂暑，火将流夏。朝闻鴃鸣，暮愁芳罢。王孙未归，虞姬欲化。维此幽山，青青莫卸。烟合雾凝，时多豫暇。远意堪留，光颜日借。
空山十首 其十 山有客
作者：郭之奇
朝代：明

有客有客，空山杖策。索彼清幽，位我虚白。手制烟霞，心鍊天石。日月不淹，时光易掷。愁闻稽啸，懒为谢屐。有客瞿瞿，分阴自惜。
空山十首 其四 山有鸟
作者：郭之奇
朝代：明

山鸟维何，山经匪一。缅彼殊姿，空俦凡质。何翮冲天，奚羽拂日。风去雨还，烟栖雾昵。蒿篱之下，尚可类悉。我念冥飞，终非尔匹。
空山十首·山有云
作者：郭之奇
朝代：明

山中何有，云在其中。以光为影，以色为空。我观其变，变乃无穷。以今萧索，出古鸿濛。用汝作霖，汝昌厥功。在山者独，在天者同。斯晨斯夕，向谷舒情。何石堪语，有松自鸣。玄霜独抱，景风是迎。山泉竞落，海潮罢行。我闻其远，潜真遗荣。悠悠人世，孰求此声。我思诸泉，首标正直。嗟兹一勺，涵山之德。虽无异源，亦表殊色。高人可漱，下民所食。回壑奔溪，宗海是力。谓彼百川，同此无息。山鸟维何，山经匪一。缅彼殊姿，空俦凡质。何翮冲天，奚羽拂日。风去雨还，烟栖雾昵。蒿篱之下，尚可类悉。我念冥飞，终非尔匹。空山有花，空山自誇。空山护惜，幽人叹嗟。从风从雨，映日飞霞。花光相继，山色相赊。花开花落，莫我心遐。谁堪远赠，念此微华。六月徂暑，火将流夏。朝闻鴃鸣，暮愁芳罢。王孙未归，虞姬欲化。维此幽山，青青莫卸。烟合雾凝，时多豫暇。远意堪留，光颜日借。东山有樵，采薪翘翘。西山有樵，刈薪萧萧。南山有樵，束薪百条。北山有樵，负薪逍遥。薪之槱之，暮暮朝朝。行歌相答，出入相招。东山有牧，驱牛出屋。西山有牧，驱羊入谷。南山有牧，青峰是逐。北山有牧，白云可宿。牧子相邀，牛羊相目。牧兮归来，牛羊满腹。幽山之内，尔声最宜。响流千谷，心同一枝。居高闻远，应节鸣时。韵繇天纵，清畏人知。已洁其身，仍蜕其皮。秋风欲至，尔独何思。有客有客，空山杖策。索彼清幽，位我虚白。手制烟霞，心鍊天石。日月不淹，时光易掷。愁闻稽啸，懒为谢屐。有客瞿瞿，分阴自惜。
立春日风雪如晦漫望有感
作者：郭之奇
朝代：明

颓云江上压山飞，天水相迎入翠微。春色如丝无着处，凭将六出散初晖。东望望春春未舒，孤舟滞客转踟蹰。欲招屈子为天问，懒向风人赋日居。沧江万里尽霜华，一叶虚疑泛月槎。烂熳春容初淡扫，空明相映自参差。何处飞花向水明，客心如水伴孤清。任教虢国朝天面，空负阳台梦雨情。江外诸峰变玉山，林烟半出俟春还。碧水未解严冬色，青帝依然独闭关。
立春日风雪如晦漫望有感·其一
作者：郭之奇
朝代：明

颓云江上压山飞，天水相迎入翠微。春色如丝无着处，凭将六出散初晖。
立春日风雪如晦漫望有感·其三
作者：郭之奇
朝代：明

沧江万里尽霜华，一叶虚疑泛月槎。烂熳春容初淡扫，空明相映自参差。
立春日风雪如晦漫望有感·其二
作者：郭之奇
朝代：明

东望望春春未舒，孤舟滞客转踟蹰。欲招屈子为天问，懒向风人赋日居。
立春日风雪如晦漫望有感·其五
作者：郭之奇
朝代：明

江外诸峰变玉山，林烟半出俟春还。碧水未解严冬色，青帝依然独闭关。
立春日风雪如晦漫望有感·其四
作者：郭之奇
朝代：明

何处飞花向水明，客心如水伴孤清。任教虢国朝天面，空负阳台梦雨情。
立秋前三日繇乐民之高凉
作者：郭之奇
朝代：明

出门投袂更何之，后乐先忧此一时。天涯频岁惊心骨，海角三秋接梦思。西风昨夜扫胡穴，万里秋光净水湄。捷书夜报同清昼，满目高雷出汉旗。闻鸡击楫当年子，祖鞭无数并驱驰。弹冠结绶何累若，岭外孤臣嘿叹咨。沾巾呜咽翻倒极，忧喜同心日共持。朝辞云木环千径，暮倚凉烟抱一枝。兰皋有意浮幽壑，草色无端动野吹。吾令羲和时弭节，上求下索敢云疲。榛苓杳霭知何处，伊人宛在微堪觑。岂俟葭苍问一方，始从露白淘千虑。
立秋前数日再采菡萏插净瓶续华留艳
作者：郭之奇
朝代：明

将秋思荷满，恐招凉露侵。远艳劳幽梦，微芬与细寻。采赠人何往，风流美至今。取助凄清室，如兰即此心。并蒂宜偕处，同苔岂异岑。尔神真我契，携手共窗阴。
立秋日二首
作者：郭之奇
朝代：明

炎光未息夏，悲籁已鸣秋。何须问梧叶，客绪自悠悠。燕天随夏迈，吴地逐秋来。万里家何处，四时候几催。
立秋日二首·其一
作者：郭之奇
朝代：明

炎光未息夏，悲籁已鸣秋。何须问梧叶，客绪自悠悠。
立秋日二首·其二
作者：郭之奇
朝代：明

燕天随夏迈，吴地逐秋来。万里家何处，四时候几催。
立秋晓对
作者：郭之奇
朝代：明

朝看一叶下凉襟，昨夜商飔初动林。周史空悬三日令，楚臣已迫四时心。新来乳雁横霄影，老尽鸣蝉咽露音。始觉朝清秋易肃，西郊不用更迎金。
竟日
作者：郭之奇
朝代：明

竟日看遥岫，经旬闭窈扉。烟霞曾共宿，清梦每同飞。
竟日青山
作者：郭之奇
朝代：明

竟日青山费眼描，云心静以远为招。忧从桃棘时相过，思向榛苓未可要。恰向望中生旷漠，先从意外落喧嚣。此身疑却行僧似，丘壑随缘付一瓢。
章帝
作者：郭之奇
朝代：明

永平察察自伤明，长者承家初易视。改苛深纳济宽言，矫饰仍思安愊吏。黄发无愆许驳闻，兰台书实容讥刺。六十三人会孔宗，二千斛米分均义。尊师重道岂私荣，为亲与兄亦有利。从兹儒馆献歌谣，遂使戎亭虚候侍。鳞介衣裳那可易，虎观渠阁今无二。丁楼班贾尔何人，独令曹褒标远帜。西京十二传蕞绵，东都百五增谶记。繇来汉道本非醇，安得名儒通礼意。当日君贤赖母慈，日夜孜孜从老至。诸马既辞诸窦来，孤雏腐鼠谁相弃。沁水田园未足惊，都乡颈项真难避。始知君德贵刚强，谨小失大终为累。此时何似撞郎人，郎官不为公主畀。
竣事以季秋十三日渡黄河
作者：郭之奇
朝代：明

秋落河干气亦清，黄流相对白云行。大梁晓气千波卷，留与文光一派明。
答方肃之二十韵
作者：郭之奇
朝代：明

家本青山旁，白云守孤尚。偶逐春风行，看花玉京上。连裾尽百豪，中心无所向。思从高世俦，尽除昏妄相。方髯同客舍，披胸多古状。新吟时警策，玄谈日疏放。片冰置玉壶，满堂自清鬯。深怀获素友，真堪竭腑脏。平生意中事，今日为君偿。携君共寥廓，天宇何悠旷。舒晴漱晓阳，敛意餐宵沆。排阊出雾尘，頩颜明始壮。凌虚有共期，遐举谁堪让。安知六月息，忽劳千里望。梅花蔽重岚，苍蒹浮远浪。每旦视秋光，所思独惆怅。朝来玉水浮，寂寂黄花飏。相传云锦书，满照幽轩障。开缄念空谷，生刍安可忘。慇勤附夙言，报尔以中贶。
答杨承之上巳诗
作者：郭之奇
朝代：明
体裁：七言绝句

已过清明修禊天，桃花欲尽杏花颠。一声黄鸟催春色，满地红苔落雨溅。
答杨承之上巳诗
作者：郭之奇
朝代：明

已过清明修褉天，桃花欲尽杏花颠。一声黄鸟催春色，满地红苔落雨溅。
筮易有所疑
作者：郭之奇
朝代：明

鸟飞音下亦何迟，蠖屈龙存此一时。妙物为言神似喜，与民同患圣宜悲。君平未访空留石，詹尹相逢漫拂龟。但得羲文开我意，不须万策引群疑。
筮邵子数得雷山小过五爻
作者：郭之奇
朝代：明

穷愁书久著，忧患易初诠。生理何端绪，羁心久系缠。漫凭骚赋遣，稍喜卦爻迁。小过虽非大，西郊亦未偏。音从飞鸟至，象比密云连。望泌思衡下，甘薇忆首巅。敝衣难更改，耻粟易三咽。苦节贞亡悔，嘉肥遁乃全。古人情可见，往事意堪传。景物终朝异，风光尽日玄。因时观雨化，与蛰俟雷宣。上下谁堪取，空空独问天。
简点行箱
作者：郭之奇
朝代：明

羸得青山识故邛，任教玄草滞行箱。承明著作非吾事，归向云峰自卷藏。
紫涛频以牙痛告归若有所期诗中及之
作者：郭之奇
朝代：明

密坐深杯兴转赊，盘蔬再整不禁牙。多情西月低还照，解事东风暖暂加。有客床头倾柏叶，何人檐额点梅花。时逢贴帐难辜负，休把芳邻当酒家。
繇万安上滩赖风力日有半遂至赣州
作者：郭之奇
朝代：明

千山何磈礧，万水难冰涣。水山俱不息，急濑喧昏旦。清浅五云波，淩临因石悍。遂使章贡开，嵚崎从漫漶。渺哉一苇心，寸尺相衡捍。弱缆溯奔湍，孤怀就历乱。岂意北来风，能转南山矸。芳麓俄沉浮，哀壑倏穿贯。接瞬几何时，坐失诸滩半。逶迤出轻？，沿渚回低岸。川光上巉壁，云影下幽澜。滩流次第安，客愁因以散。
繇万安上滩赖风力日有半遂至赣州
作者：郭之奇
朝代：明
体裁：古风

千山何磈礧，万水难冰涣。水山俱不息，急濑喧昏旦。清浅五云波，淩临因石悍。遂使章贡开，嵚崎从漫漶。渺哉一苇心，寸尺相衡捍。弱缆溯奔湍，孤怀就历乱。岂意北来风，能转南山矸。芳麓俄沉浮，哀壑倏穿贯。接瞬几何时，坐失诸滩半。逶迤出轻�，沿渚回低岸。川光上巉壁，云影下幽澜。滩流次第安，客愁因以散。
繇常山至玉山道中行
作者：郭之奇
朝代：明

行行欲尽浙西山，四周峰色尚如环。但有松声吹绝巘，更馀泉响别人间。黄岐片席应余待，几度征夫乡梦还。
繇白莲至铁岭月行至将乐
作者：郭之奇
朝代：明

晓夕青山近远从，翠微西日渐斜封。云迷不辨秋深浅，雨过初看月淡浓。万壑泉声归去水，千林烟霭散前峰。灭明颇见真空色，独许劳人息意逢。
细柳营
作者：郭之奇
朝代：明

高皇逃楚渡河驰，使者犹收信耳师。此际徐行宽介胄，顿令坚壁退胡骑。劳军以礼非徒试，命将于权必便宜。故垒年来营柳在，春深还拂汉旌旗。阃外争传细柳踪，纷纷棘霸漫相逢。备胡何事堪忘守，节制之师岂但攻。当日不闻天子诏，千秋犹识汉军容。征麾乍指旄头落，上郡云中忽罢烽。
细柳营·其一
作者：郭之奇
朝代：明

高皇逃楚渡河驰，使者犹收信耳师。此际徐行宽介胄，顿令坚壁退胡骑。劳军以礼非徒试，命将于权必便宜。故垒年来营柳在，春深还拂汉旌旗。
细柳营·其二
作者：郭之奇
朝代：明

阃外争传细柳踪，纷纷棘霸漫相逢。备胡何事堪忘守，节制之师岂但攻。当日不闻天子诏，千秋犹识汉军容。征麾乍指旄头落，上郡云中忽罢烽。
经池河红心濠梁道中目伤口绘三十韵
作者：郭之奇
朝代：明

驱车维仲夏，骆马日啴啴。西照奄然没，南薰惨不欢。客怀非一事，天步值多难。晨发污尘满，昏停长夜漫。居行同怵惕，来往共辛酸。细听途旁语，备言当日端。一朝鸱义突，万族豕蛇残。双泪迎锋镝，孱魂失羽翰。奔逃生莫倚，枕藉死相看。林鸟悲巢失，枯鱼泣水乾。芟夷及草木，存活少羸单。白骨谁当掩，青燐每自叹。遗人归烬土，故井积腥干。野哭千家咽，阴风六月寒。孤儿号独影，鬼妇掩馀瘢。转壑形方继，燎原势未殚。旌旗朝夕至，戎马近遥欢。兵法先批捣，寇情复转丸。谣词多反侧，偶语半顽奸。所见皆传火，尚闻有揭竿。张皇畴振旅，慎固孰瘝官。已失备无患，当思危得安。眼疮何以补，心肉莫徒剜。髀拊须颇牧，罝施必纠桓。自嗟行踽踽，空抱意慱慱。谁忍千挥血，无缘一洒丹。将军今在阃，国士待登坛。岂但歌牛角，终须顾马鞍。域中平小丑，关外斩楼兰。伫望搀抢落，先令南顾宽。
经计
作者：郭之奇
朝代：明
体裁：七言律诗

也知国计重经边，经计还须问百年。寡盈于岁微当酌，用缓之间或可权。但使桑麻能尽复，未烦日议赈荒钱。
经计
作者：郭之奇
朝代：明

也知国计重经边，经计还须问百年。自古财生应有道，方今民食以为天。寡盈于岁微当酌，用缓之间或可权。但使桑麻能尽复，未烦日议赈荒钱。
续晋白纻舞歌诗
作者：郭之奇
朝代：明

舞衣乍着双罗飘，却步帘屏近且遥。呈躯欻举意盈饶，翔止低昂颜矜骄。疾徐生节鸣佩瑶，宛转长褕称身腰。进从飞鸟翼回飙，退旋秋水袜轻漂。明明如月向风摇，下上流华云所招。云风忽止倚羞娇，半发朱唇兰气敲。回眸挥手助笙箫，掠鬓将前众企翘。四座光临不敢嚣，随其所见目成挑。掌上当年疑汉妖，白纻歌章有晋谣。凡百君子乐清朝，观舞能言友宾恌。
羁馆七夕
作者：郭之奇
朝代：明

双星此夕又何如，不管人间羁怨多。祇为秋期贪速聚，苦催日驭向飞梭。填乌桥上云初合，回雁峰头月早过。竟无巧意销愁缕，惟有灰心溢泪河。卢妇金堂栖海燕，班姬长信抛纨扇。人间惆怅天不知，天上缠绵人不见。槎客误从长怅津，君平错解相思瑱。坐对鸳机娇不语，可怜不是阳台女。拟将机石付娲皇，补尽人间离缺所。多离少会离合嘻，已缺难圆缺更悲。缀玉垂珠非我时，陈瓜列果复奚为。
羁馆即事
作者：郭之奇
朝代：明

轻裘缓带果何如，铃阁萧然似野庐。自作羁人凭画地，误疑芳草共幽居。苦忠苦节皆公案，为德为言尽子虚。肠断鸡鸣风雨际，梦回天外转情疏。
羁馆除夕读老庄合刻漫赋十章
作者：郭之奇
朝代：明

霜鬓明朝又几年，春光入岁久相联。眼中得丧人徒尔，梦里乘除世偶然。吹万不同天可问，混三为一古堪诠。且从齐物园中意，徐探犹龙柱下篇。故乡今夜且遥思，羁馆何须叹远而。蝶梦春来应易入，牛刀岁久莫轻遗。天心犹籥容千古，物象为刍竞一时。此夕身依年共得，人间世与腊空移。千年玄卷薪传在，一夜青灯火续明。庄假寓言终有物，老惟常道自无名。帝王所化人心迹，天地之根我性情。众妙门归虚馆白，寄身于此复何惊。多言莫令守中焚，玄牝绵绵用不勤。残岁初收虚室景，新华已触暮山云。此身骨志均强弱，万物光尘失锐纷。前后相随惟是夕，推陈出旧古今分。刍狗何伤造化仁，云鹏曷避野埃尘。门中门在无应有，身外身存幻亦真。金玉满堂谁氏子，肌肤似雪藐始人。此年此物俱除尽，樗树匏樽世莫嗔。悲生于累累由心，累绝心灰外孰侵。蜩鸴方嗤云路远，菌蛄宁惜岁华沉。游无穷者随天地，行有待焉出古今。常有常无何处往，除年除夜细相寻。由有其身患始来，寄于人世尔毋猜。以今执古应知纪，就腊迎春岂用媒。天物芸芸依岁复，谷冰涣涣仰时开。愚心似我宜昏闷，南郭当年共稿灰。将除玄览对荧荧，恍惚之中那可形。自古及今成逆旅，惟星与象在空庭。岂因晦朔誇朝菌，不用春秋羡楚冥。尽辟天门从此夜，和光随地绕阳扃。拟将情累向时除，尽遣聪明绝羡馀。五夜青灯忠作伴，千言玄阃道归虚。秕尘尧舜终何似，寿夭彭殇亦自如。赢得春秋从上古，始知元运费居诸。惜吾不及古人俦，为是为非许熟酬。然也非然然自得，可乎是可可宜求。荣枯一指晨昏异，祸福千门岁月流。除夕尽除凶悔事，天长地久复何忧。
羁馆除夕读老庄合刻漫赋十章·其一
作者：郭之奇
朝代：明

霜鬓明朝又几年，春光入岁久相联。眼中得丧人徒尔，梦里乘除世偶然。吹万不同天可问，混三为一古堪诠。且从齐物园中意，徐探犹龙柱下篇。
羁馆除夕读老庄合刻漫赋十章·其七
作者：郭之奇
朝代：明

由有其身患始来，寄于人世尔毋猜。以今执古应知纪，就腊迎春岂用媒。天物芸芸依岁复，谷冰涣涣仰时开。愚心似我宜昏闷，南郭当年共稿灰。
羁馆除夕读老庄合刻漫赋十章·其三
作者：郭之奇
朝代：明

千年玄卷薪传在，一夜青灯火续明。庄假寓言终有物，老惟常道自无名。帝王所化人心迹，天地之根我性情。众妙门归虚馆白，寄身于此复何惊。
羁馆除夕读老庄合刻漫赋十章·其九
作者：郭之奇
朝代：明

拟将情累向时除，尽遣聪明绝羡馀。五夜青灯忠作伴，千言玄阃道归虚。秕尘尧舜终何似，寿夭彭殇亦自如。赢得春秋从上古，始知元运费居诸。
羁馆除夕读老庄合刻漫赋十章·其二
作者：郭之奇
朝代：明

故乡今夜且遥思，羁馆何须叹远而。蝶梦春来应易入，牛刀岁久莫轻遗。天心犹籥容千古，物象为刍竞一时。此夕身依年共得，人间世与腊空移。
羁馆除夕读老庄合刻漫赋十章·其五
作者：郭之奇
朝代：明

刍狗何伤造化仁，云鹏曷避野埃尘。门中门在无应有，身外身存幻亦真。金玉满堂谁氏子，肌肤似雪藐始人。此年此物俱除尽，樗树匏樽世莫嗔。
羁馆除夕读老庄合刻漫赋十章·其八
作者：郭之奇
朝代：明

将除玄览对荧荧，恍惚之中那可形。自古及今成逆旅，惟星与象在空庭。岂因晦朔誇朝菌，不用春秋羡楚冥。尽辟天门从此夜，和光随地绕阳扃。
羁馆除夕读老庄合刻漫赋十章·其六
作者：郭之奇
朝代：明

悲生于累累由心，累绝心灰外孰侵。蜩鸴方嗤云路远，菌蛄宁惜岁华沉。游无穷者随天地，行有待焉出古今。常有常无何处往，除年除夜细相寻。
羁馆除夕读老庄合刻漫赋十章·其十
作者：郭之奇
朝代：明

惜吾不及古人俦，为是为非许熟酬。然也非然然自得，可乎是可可宜求。荣枯一指晨昏异，祸福千门岁月流。除夕尽除凶悔事，天长地久复何忧。
羁馆除夕读老庄合刻漫赋十章·其四
作者：郭之奇
朝代：明

多言莫令守中焚，玄牝绵绵用不勤。残岁初收虚室景，新华已触暮山云。此身骨志均强弱，万物光尘失锐纷。前后相随惟是夕，推陈出旧古今分。
羊城秋怀十绝 其一 客居嗤任达之幼舆何必乃尔拟閒情于靖节始可言诗
作者：郭之奇
朝代：明

独守长秋六尺床，昏昏非醉亦非狂。客居误傍霜红树，每夜秋声点客肠。
羊城秋怀十绝 其七 解语
作者：郭之奇
朝代：明

解语秋花花不如，秋风每夜伴花居。风寒莫遣花枝瘦，长使秋光护月初。
羊城秋怀十绝 其三 错认
作者：郭之奇
朝代：明

错认秋光忽似春，相逢疑假梦疑真。暗中添得如云侣，翻恨缘深误作邻。
羊城秋怀十绝 其九 马上
作者：郭之奇
朝代：明

荷气兰光秋更清，看花马上倩花迎。自怜得意如花意，敢向花前见俗情。
羊城秋怀十绝 其二 生平
作者：郭之奇
朝代：明

生平未解市婆娑，种种痴愁自恨多。简点侬身底事可，问卿何故不飞梭。
羊城秋怀十绝 其五 彤管
作者：郭之奇
朝代：明

叶上题红莫浪猜，愁心一片几成灰。自贻彤管终难报，怯向词闺露小才。
羊城秋怀十绝 其八 开缄
作者：郭之奇
朝代：明

小叠红笺压镜台，纱窗低语背人开。开缄莫道无佳句，恐费香奁竟日裁。
羊城秋怀十绝 其六 寄语
作者：郭之奇
朝代：明

须知荷叶避花开，长令清风拂座来。寄语秋风同爱惜，莫教玉露减红腮。
羊城秋怀十绝 其十 楼上
作者：郭之奇
朝代：明

楼上秋光乍有无，客中心事半荣枯。朝云暮雨千年梦，明月清风几夜俱。
羊城秋怀十绝 其四 朝容
作者：郭之奇
朝代：明

清朝汲井灌芙蓉，谁捣玄霜擘面逢。不管羁人消渴甚，尽倾玉露洗朝容。
羊城秋怀十绝·客居嗤任达之幼舆何必乃尔拟閒情于靖节始可言诗
作者：郭之奇
朝代：明

独守长秋六尺床，昏昏非醉亦非狂。客居误傍霜红树，每夜秋声点客肠。生平未解市婆娑，种种痴愁自恨多。简点侬身底事可，问卿何故不飞梭。错认秋光忽似春，相逢疑假梦疑真。暗中添得如云侣，翻恨缘深误作邻。清朝汲井灌芙蓉，谁捣玄霜擘面逢。不管羁人消渴甚，尽倾玉露洗朝容。叶上题红莫浪猜，愁心一片几成灰。自贻彤管终难报，怯向词闺露小才。须知荷叶避花开，长令清风拂座来。寄语秋风同爱惜，莫教玉露减红腮。解语秋花花不如，秋风每夜伴花居。风寒莫遣花枝瘦，长使秋光护月初。小叠红笺压镜台，纱窗低语背人开。开缄莫道无佳句，恐费香奁竟日裁。荷气兰光秋更清，看花马上倩花迎。自怜得意如花意，敢向花前见俗情。楼上秋光乍有无，客中心事半荣枯。朝云暮雨千年梦，明月清风几夜俱。
老农叹·有引
作者：郭之奇
朝代：明
体裁：古风

旧时八口依耒耜，男田女馌列编闾。十年兵火无耕地，几处村烟失故居。幼儿弃去长充役，徵徭备糗刻难徐。独留零丁乾骨髓，忍死犹恋旧犁锄。去冬将牛贷邻种，春来代畜勉终畬。酒肉三时无童饷，黍鸡昨夜接来胥。已知新税当黾急，更道前逋不少纾。晨兴疾步驱前陌，计亩输公粒无馀。自怜筋力今疲竭，将来片土究为墟。闻说九重哀蔀屋，胡然三尺重徵糈。又传明诏多蠲恤，云何督责今如初。以兹吞声仍久立，含酸一讯北来车。
老农叹·有引
作者：郭之奇
朝代：明

道旁老农植杖歔，向人欲语气踌躇。自言胼胝三十载，频岁家无担石储。旧时八口依耒耜，男田女馌列编闾。十年兵火无耕地，几处村烟失故居。幼儿弃去长充役，徵徭备糗刻难徐。独留零丁乾骨髓，忍死犹恋旧犁锄。去冬将牛贷邻种，春来代畜勉终畬。酒肉三时无童饷，黍鸡昨夜接来胥。已知新税当黾急，更道前逋不少纾。晨兴疾步驱前陌，计亩输公粒无馀。自怜筋力今疲竭，将来片土究为墟。闻说九重哀蔀屋，胡然三尺重徵糈。又传明诏多蠲恤，云何督责今如初。以兹吞声仍久立，含酸一讯北来车。
老告庄
作者：郭之奇
朝代：明

卑高已陈万物烦，至人抱一守真元。其风窢然恶可言，澹然独使神明存。未尝先人人自尊，有有无无作妙门。无藏有馀折世樊，是称道始即天根。以深以约浚其源，天益天长今古屯。尔能独与汉霄扪，芒乎何止忽何奔。天地并与生死掀，与造物游物尚喧。龙伯之祖侏儒孙，及此初号亥子魂。调适而上倚虚跟，知白知雄启谷轩。无端崖辞莫再啍，世人庄戏两难论。尺捶连环那可反，马羊鸡犬自触藩。祇今辩囿久摧垣，始知太朴有初园。
老虎山踞桂城西北诗以壮之
作者：郭之奇
朝代：明

噫吁嘻雄哉，俯视人间崔且嵬。气势平分千雉出，精华远接万峰来。赫赫民瞻那可及，耽耽尔辈情胡急。此石孤高插汉霄，朝岚暮霭相呼吸。南燕归飞岭外翔，北鸿敛翮衡阳立。楚天云雨梦魂残，粤地风烟眄望难。绝塞空留玄菟想，炎荒错拟白狼看。三时磨洗乌孙佩，光射阴山片石寒。羁人久对生奇状，寄言李广弓休向。饮羽精诚莫漫尝，置此金兽西岗上。
肃宗
作者：郭之奇
朝代：明

深居莫漫倚升平，天宝当年久讳兵。南诏烟尘畴敢问，渔阳鼙鼓自相惊。马嵬杖屦难收队，龙厩分驹乍转程。剪棘为朝虽草创，封丸传赦已风行。此时兴复人皆望，何事安诛史尚横。衣白山人徒受紫，宝鞍良姊又居营。剑门花鸟停朝泪，戎幕鸡乾出夜声。掌禁仍归帷幄侍，军容谁许众勋瞠。可怜西内空呜咽，眼看张李独伤情。已传鼠雀睢阳尽，复见风沙邺下倾。东都未必殊精彩，河朔终须倚父兄。但使汾淮常在阃，岂烦回纥再收京。
胡公铨
作者：郭之奇
朝代：明

盈廷无那妇人多，臣妾江南不愧和。斩桧一书悬日月，投荒万里重山河。小朝安能留冈凤，穷海孤宜映斗蝌。当日千金来卤募，他年十吊又如何。
胡无人
作者：郭之奇
朝代：明

犬羊狼戾肆骄矜，旄头光影四飞腾。须臾万甲窥青海，唐突千骑环白登。皇风广漠包胡越，恩许酋奴朝闉阙。丑类终难文德敷，阶舞羽干阃授钺。天兵如日胡如霜，疾趋阳岭还定襄。还定襄，渭耻雪，渐次收边复扫穴。樊侯横十万，卫国率三千。胡无人，敢逆天。
胡无人
作者：郭之奇
朝代：明

长城万里未为长，长缨所系必名王。尔非我类奚相逼，自恃□□天乃亡。薄伐长驱今古一，胡如风雨我如日。圣人举事贵其全，长子贞师必以律。穷兵黩武又何为，扫穴犁庭自有时。自有时，胡运竭，编户为州尽穷发。休屠牵马至，利干煮羊来。胡无人，敢徘徊。
胡无人四首 其一 念汉武雄才及卫霍远略
作者：郭之奇
朝代：明

龙塞迢迢界豕狼，狼居山下书牛羊。自从鸣镝誇风雨，岂念天兵似日霜。将军始携古贤入，票姚仍选轻骑集。已过祁连胡畜衰，既取焉支胡妇泣。幕南王庭安在哉，天子北登单于台。单于台，未央阙，不悬胡头蓄胡发。胡歌绿管配，胡舞白题斜。胡无人，汉一家。
胡无人四首 其三 念宗韩岳刘忠勇无二岳不幸而诸酋酌酒宋高视前有恧矣
作者：郭之奇
朝代：明

唾手燕云事若何，背嵬五百未须多。直抵黄龙方痛饮，会看白铠自奔波。当年只道趯城易，今日翻惊撼山异。岂惟连捷称大仪，更闻顺昌标远帜。两河忠义日喁喁，结砦连珠复继宗。复继宗，群归岳，南北佥军谁敢角。且言柺子铁，何似札刀麻。胡无人，又呼爷。
胡无人四首 其二 念唐宗壮志及英卫殊猷
作者：郭之奇
朝代：明

聊命偏师擒首王，始弘庙略扫穷荒。临边自将休誇汉，雪耻除凶独颂唐。百万齐归古未及，灵州复继燕然立。已见苏尼举众来，俄看敕勒求朝入。胡越一家事若何，未央宫内共婆娑。共婆娑，俱戎索，一自阴山斥大漠。西北诸君长，可汗尽归天。胡无人，自此年。
胡无人四首 其四 念今日中兴德威当跨宋而方唐及汉
作者：郭之奇
朝代：明

天为中土断胡尘，长城万里赖强秦。自从伊雒多殊种，复见春秋有雁臣。几度戎心窥近阙，一朝蟊贼开边窟。神州十载蔽穹庐，四海伤心变肤发。胡贯既盈周德长，天戈指日荡胡霜。荡胡霜，扫胡雪，星驰雷动犁胡穴。封狼临瀚海，勒燕过金微。胡无人，尔何归。
胡无人四首·念汉武雄才及卫霍远略
作者：郭之奇
朝代：明

龙塞迢迢界豕狼，狼居山下书牛羊。自从鸣镝誇风雨，岂念天兵似日霜。将军始携古贤入，票姚仍选轻骑集。已过祁连胡畜衰，既取焉支胡妇泣。幕南王庭安在哉，天子北登单于台。单于台，未央阙，不悬胡头蓄胡发。胡歌绿管配，胡舞白题斜。胡无人，汉一家。聊命偏师擒首王，始弘庙略扫穷荒。临边自将休誇汉，雪耻除凶独颂唐。百万齐归古未及，灵州复继燕然立。已见苏尼举众来，俄看敕勒求朝入。胡越一家事若何，未央宫内共婆娑。共婆娑，俱戎索，一自阴山斥大漠。西北诸君长，可汗尽归天。胡无人，自此年。唾手燕云事若何，背嵬五百未须多。直抵黄龙方痛饮，会看白铠自奔波。当年只道趯城易，今日翻惊撼山异。岂惟连捷称大仪，更闻顺昌标远帜。两河忠义日喁喁，结砦连珠复继宗。复继宗，群归岳，南北佥军谁敢角。且言柺子铁，何似札刀麻。胡无人，又呼爷。天为中土断胡尘，长城万里赖强秦。自从伊雒多殊种，复见春秋有雁臣。几度戎心窥近阙，一朝蟊贼开边窟。神州十载蔽穹庐，四海伤心变肤发。胡贯既盈周德长，天戈指日荡胡霜。荡胡霜，扫胡雪，星驰雷动犁胡穴。封狼临瀚海，勒燕过金微。胡无人，尔何归。
自吴城至马当湖江八景 大姑山 其五 俗云大姑鞋在湖口上三十里
作者：郭之奇
朝代：明
体裁：七言律诗

春水凝寒木叶濡，姑山风袅未秋殊。缑城巨迹谁来往，雒浦溦波事有无。遗舄于今看定履，冲流千载似前驱。佳期夕望逾荒忽，眇眇愁予隔步趋。
自吴城至马当湖江八景 小姑山 其七 俗云小姑钗在彭泽下十里
作者：郭之奇
朝代：明
体裁：七言律诗

伊人何在水中游，江有姑山未可求。势出波烟冯万壑，云连泽气下长流。风涛聚处如环共，木石丛居胜远游。中砥不愁彭蠡溃，洪澜独倩马当收。
自吴城至马当湖江八景 星墩 其二 在星子县湖中
作者：郭之奇
朝代：明
体裁：七言律诗

从风从雨自何时，一卷中流众共之。岂有恒星终不见，谩言宋石久无知。湖山一体如微具，翼轸分临或在兹。便欲葺荷惟此地，乘槎泛斗复谁期。
自吴城至马当湖江八景 瀑布 其三 在匡庐
作者：郭之奇
朝代：明
体裁：七言律诗

苍屏九叠尽飞荣，风雨千岩欲怒鸣。泉石初开天籁发，水山相杂大文生。每乘清气阴阳御，渐出光华人世迎。不是银河天际落，峰头那得挂长庚。
自吴城至马当湖江八景 珠矶 其一 出吴城三十里
作者：郭之奇
朝代：明
体裁：七言律诗

章江千里弛流难，泛滥珠矶获大观。冬日浮沙愁野溢，春波拂渚惧闾殚。非缘樵牧开林麓，已令蛟螭作踞蟠。望望烟云多宝气，明湖倒影自漫漫。
自吴城至马当湖江八景 珠矶 出吴城三十里
作者：郭之奇
朝代：明

章江千里弛流难，泛滥珠矶获大观。冬日浮沙愁野溢，春波拂渚惧闾殚。非缘樵牧开林麓，已令蛟螭作踞蟠。望望烟云多宝气，明湖倒影自漫漫。从风从雨自何时，一卷中流众共之。岂有恒星终不见，谩言宋石久无知。湖山一体如微具，翼轸分临或在兹。便欲葺荷惟此地，乘槎泛斗复谁期。苍屏九叠尽飞荣，风雨千岩欲怒鸣。泉石初开天籁发，水山相杂大文生。每乘清气阴阳御，渐出光华人世迎。不是银河天际落，峰头那得挂长庚。虾蟆石在几秋春，不向风涛化甲鳞。自与庐峰为御畜，肯同诸阜作臣邻。每愁鳌钓归龙国，稍喜蟾光下月轮。万载湖山终不变，蛟螭怒舞欲何伸。春水凝寒木叶濡，姑山风袅未秋殊。缑城巨迹谁来往，雒浦溦波事有无。遗舄于今看定履，冲流千载似前驱。佳期夕望逾荒忽，眇眇愁予隔步趋。乍向江湖二水湄，初闻金石八音吹。自从击拊经夔手，不尽铿鎗动武思。风水千年空怒感，扁舟一往已情移。咸池遗响今犹见，河海诸人未许知。伊人何在水中游，江有姑山未可求。势出波烟冯万壑，云连泽气下长流。风涛聚处如环共，木石丛居胜远游。中砥不愁彭蠡溃，洪澜独倩马当收。行地方知独马宜，横流万古见山奇。澄江如练同鞭影，侧石连云共辔随。砥尽狂澜龙虎怒，别开幽壑介鳞疑。繇来天驷无羁络，周汉何缘得骤驰。
自吴城至马当湖江八景 石钟 其六 在湖口县
作者：郭之奇
朝代：明
体裁：七言律诗

乍向江湖二水湄，初闻金石八音吹。自从击拊经夔手，不尽铿鎗动武思。风水千年空怒感，扁舟一往已情移。咸池遗响今犹见，河海诸人未许知。
自吴城至马当湖江八景 虾蟆石 其四 在南康下
作者：郭之奇
朝代：明
体裁：七言律诗

虾蟆石在几秋春，不向风涛化甲鳞。自与庐峰为御畜，肯同诸阜作臣邻。每愁鳌钓归龙国，稍喜蟾光下月轮。万载湖山终不变，蛟螭怒舞欲何伸。
自吴城至马当湖江八景 马当山 其八 在小姑下二十里
作者：郭之奇
朝代：明
体裁：七言律诗

行地方知独马宜，横流万古见山奇。澄江如练同鞭影，侧石连云共辔随。砥尽狂澜龙虎怒，别开幽壑介鳞疑。繇来天驷无羁络，周汉何缘得骤驰。
自城冈策马至平远
作者：郭之奇
朝代：明

冬山何有，松何郁连。山深见松，松深见烟。白云此中出入，以接沧浪之天。繇来樵牧牛羊地，不疑征人策马此中还。征人策马此中还，手折松枝挂马鞯。溪壑崩奔危马足，树石陵临侧马肩。念马任劳为我逸，不忍恣心促辔鞭。朝发城冈之窈谷，午发吉潭之冷渊。自朝自午，乡关乃前。拭目分关之水，潈流倒射何溅溅。心亦不能居其后，身亦不能居其前。尚忆去冬征魂此地悬，自春夏秋又一年。无心万木多黄落，惟有山松日静坚。无心万木难记忆，惟有山松岁寒待客旋。叹息寒松此岁色，吾今乃知千载其亦然。
自大姑至硿头酌酒数滩
作者：郭之奇
朝代：明

舟仅容瓶屈，举杯滩半沸。一滩酒一杯，恰尽杯中物。
自徐州渡河途中寻春即见有感
作者：郭之奇
朝代：明

江南春一片，河北渺难寻。马首迷昏霭，羁怀滞远林。莺疲歌易涩，柳细叶难阴。惟有枝头杏，千花慰独心。
自感二首
作者：郭之奇
朝代：明

日月难因世，乾坤孰置身。在三从属我，未一所求臣。争大宜心竞，持危视力陈。祇今言报国，何事可为人。说剑求欧冶，读书与斲轮。纵横思计就，文武择能陈。世合轻儒术，时方倚斗臣。峨冠虽未解，交椊亦其人。
自感二首·其一
作者：郭之奇
朝代：明

日月难因世，乾坤孰置身。在三从属我，未一所求臣。争大宜心竞，持危视力陈。祇今言报国，何事可为人。
自感二首·其二
作者：郭之奇
朝代：明

说剑求欧冶，读书与斲轮。纵横思计就，文武择能陈。世合轻儒术，时方倚斗臣。峨冠虽未解，交椊亦其人。
自汀州下小刀溯流
作者：郭之奇
朝代：明

一舟较掌宽，掀翻付濑速。盈雨溢浩滩，竞涛漏深谷。俯瞰蟠石根，直串嵌岩麓。颡过在山行，气转厚坤轴。怒峡霹雷生，舞壑潜蛟肃。前有锁浪峰，上有号涧木。喷薄吹片苇，交会来顷倏。巨垒惊象瞿，平沙乱鱼腹。委宛飞流梭，贯穿经崖岫。短楫捷有神，长年暗理舳。右左割巃嵷，谈笑开纠蓼。接瞬历纡盘，聚峦齐莽逐。卧对疑胸浮，起坐怪踵蹴。沓来遇袖襟，涌去奔心目。不知急澜凭，但觉往舟伏。旦昏几何时，千山破含蓄。朝暾下辉波，晚霞碎沉碌。错认银河天，前川挂布瀑。俯仰滔没中，渺哉天地粟。造物若相驱，为我省烦促。
自汀州下小刀溯流
作者：郭之奇
朝代：明

一舟较掌宽，掀翻付濑速。碧渚乍分维，青峰已在掬。游子密惊魂，篙师暗理舳。谈笑轻波澜，歌讴相趁逐。左右割巃嵷，抑扬开纠蓼。崩腾若舍辔，洄漩似转毂。颇疑惶恐派，十八馀伸缩。何殊香炉上，九天悬布瀑。旦昏几何时，千山破含蓄。谁能尽山情，或恐漂地轴。高湍忽荡胸，远浪还吹腹。我思嵌岩际，亦自有幽谷。自同急涧奔，白云谁敢宿。前贤足未到，神奇多隐覆。平生游远意，所至凭心目。对此欲何言，临深尤蹜蹜。
自燕都至白门纪行四十韵
作者：郭之奇
朝代：明
体裁：五言排律

瞻云游子意，锡类大君恩。出郭成燕粤，登途念隰原。长羸方永日，星火适当昏。逶迟周道永，鴥郁北林棔。雾向人烟集，尘随马首奔。睡思昏默默，鼓角静浑浑。虔祝凉飙至，私期密盖屯。聊辞燕冀坟，乃历鲁齐藩。殷雷惊起侧，骤雨快倾盆。恣取千峰翠，孤闻一水湲。云与山呼吸，风依谷吐吞。管台荒不理，孟庙宇重尊。碑纪歼妖处，观盈戮叛墦。萧条循兖界，迤逦渡河源。怪激如呼怒，淤衡若鼓喷。一望皆活发，万里尽混湓。怡观虽浩浩，率浒尚沄沄。忽见庄鱼乐，还悲我马啍。屈指三千里，渡江已百村。凉薰翻碧萏，初露转霜蘋。乡心疏岁月，归梦绕家园。
自燕都至白门纪行四十韵
作者：郭之奇
朝代：明

瞻云游子意，锡类大君恩。明发怀乡梦，晨驱远帝阍。朋情宽别绪，旅况促归魂。出郭成燕粤，登途念隰原。长羸方永日，星火适当昏。流汗时披体，惊沙日蔽轓。逶迟周道永，鴥郁北林棔。雾向人烟集，尘随马首奔。横空皆布烁，弥野尽飞燉。四合东西道，参差南北辕。下车敦独宿，舍馆欲忘言。郁薁供时食，菽葵备晚餐。睡思昏默默，鼓角静浑浑。虫唧催更变，鸡鸣破日暾。披衣神聿诧，言驾志先惛。虔祝凉飙至，私期密盖屯。聊辞燕冀坟，乃历鲁齐藩。炎帝光初遏，睡龙气乍喷。殷雷惊起侧，骤雨快倾盆。沾足能清曀，披襟可濯烦。依人迎柳绪，娇路叠芳墩。恣取千峰翠，孤闻一水湲。迷筠穿得路，垂枣弱披垣。云与山呼吸，风依谷吐吞。管台荒不理，孟庙宇重尊。碑纪歼妖处，观盈戮叛墦。萧条循兖界，迤逦渡河源。怪激如呼怒，淤衡若鼓喷。一望皆活发，万里尽混湓。城版侵鱼鳖，民居傍鹿猿。怡观虽浩浩，率浒尚沄沄。忽见庄鱼乐，还悲我马啍。晨过汤沐邑，夕发祖皇庉。草昧烟云旧，冲疲气色喧。关山仍阻险，葛驿暂栖跟。屈指三千里，渡江已百村。凉薰翻碧萏，初露转霜蘋。炎伏辞朱宿，清秋在白门。乡心疏岁月，归梦绕家园。长啸声何极，孤吟意自论。
自问
作者：郭之奇
朝代：明

巧拙分心亦易知，屈伸同术遂难思。本无傲骨时如傲，自有痴肠日就痴。凭此方人非复是，忽然问我信还疑。看来世路宜孤往，梦入虚舟尚远期。
自闰月五日作潮热联五日未已奋笔驱之
作者：郭之奇
朝代：明

男儿一病岂终疲，拔剑披衣立暴吹。顾影虽怜身命薄，雄心亦令鬼神痴。百年去半无多恋，千载孤舟总独持。未获诸魔空齿切，敢劳梦帝助魂离。
自龙游登陆至衢州
作者：郭之奇
朝代：明

舍棹登途秋逾仲，水意滩声劳远送。轻云出岫展朝图，作意相从共远途。无数凉烟下奔壑，几层绿黛秋难薄。秋去秋来色倍新，不向居人向旅人。旅人何求莫遑息，举目看云泪沾臆。黄花无主寄疏篱，玉窖浮清复照谁。谁人堪持此意说，白云含露光如雪。云光独见行路难，我家山水久幽寒。
自龙游登陆至衢州道中
作者：郭之奇
朝代：明

舍棹登途秋逾仲，水意滩声劳远送。晨起西风拂舆迎，野望霜红逐林生。出水芙蓉初夭窈，开风松籁鸣孤杳。到处层峦向人亲，苦恨历历记不真。迤逦东来若相逐，浮峰或断云能续。行行惟见与兹深，朝暮谁从觅山心。欲倩微词通缱绻，识面无缘重偃蹇。徒将此意寄三秋，三秋问我谓何求。征夫何求莫遑息，翻似心忧日行国。长途祇叹往来艰，我家山水久幽閒。
至大埔闻乡音
作者：郭之奇
朝代：明

八千里外始乡关，乍听乡音慰客颜。几夜梦依双膝下，征衣频拂念途艰。
致败
作者：郭之奇
朝代：明

一挫兵常尔，天心岂右胡。自缘蛇豕众，未必虎罴懦。垂翅良当奋，收馀或可图。我观能败者，遵养亦非徒。宋仁今颇继，齐勇复谁馀。颇怪玄枵纪，翻为赤臭居。春光愁废垒，草色怅丘墟。屈指他时蔓，何当此岁除。
致败·其一
作者：郭之奇
朝代：明

一挫兵常尔，天心岂右胡。自缘蛇豕众，未必虎罴懦。垂翅良当奋，收馀或可图。我观能败者，遵养亦非徒。
致败·其二
作者：郭之奇
朝代：明

宋仁今颇继，齐勇复谁馀。颇怪玄枵纪，翻为赤臭居。春光愁废垒，草色怅丘墟。屈指他时蔓，何当此岁除。
舍棹兼程以不得即就今础为恨
作者：郭之奇
朝代：明

朝来舍棹策星车，夙夜王程敢自如。晓云随地林烟积，宵月悬山野态虚。几度怀人歌道左，忽疑见子在衡舆。遥遥楚甸诸峰外，遵路何时始执袪。
舍陆就汀舟喜见家乡在即三首
作者：郭之奇
朝代：明

穷舟所载不如车，能向山行胜策驴。荡桨幽峰随落涧，不愁前路有崎岖。西来汀水欲朝东，万嶂千岩一缕通。急濑掀刀难坐望，轻帷短被卧秋风。青山频过不知名，但忆乡关此地迎。昨夜归魂先识路，秋风吹向绿榕城。
舍陆就汀舟喜见家乡在即三首·其一
作者：郭之奇
朝代：明

穷舟所载不如车，能向山行胜策驴。荡桨幽峰随落涧，不愁前路有崎岖。
舍陆就汀舟喜见家乡在即三首·其三
作者：郭之奇
朝代：明

青山频过不知名，但忆乡关此地迎。昨夜归魂先识路，秋风吹向绿榕城。
舍陆就汀舟喜见家乡在即三首·其二
作者：郭之奇
朝代：明

西来汀水欲朝东，万嶂千岩一缕通。急濑掀刀难坐望，轻帷短被卧秋风。
舟中别诸亲远媵者
作者：郭之奇
朝代：明

交手舟行难遽分，一杯酒尽反为君。离筵稠叠离仍讳，别渚潺湲别始闻。心逐春深燕地草，梦回日落故江云。临风长恍烟波语，愁绝于今未忍云。
舟中夜眺
作者：郭之奇
朝代：明

晨风改炎节，宵月绘秋图。云随风共驶，波与月相驱。疏树凝暮霭，倒影入澄湖。流光浮幌荡，空色肃清癯。乃知秋作气，凄冽出景孤。望望游氛霁，意展神为俱。当兹众籁寂，聊复得真吾。
舟倦连日得诸山周旋晚泊口占二十韵
作者：郭之奇
朝代：明

久客扁舟倦，春溪百象玄。溯洄频屈指，山水日齐肩。中央一明镜，左右双翠钿。几曲藏深树，随地有村烟。牧子攀枝过，樵夫倚石穿。持筐饶野妇，结伴共来还。山果多盈掬，山花亦自妍。薄暮归人尽，好鸟独连翩。虫声时在谷，猿啸必临巅。嵯峨诸石向，老大百藤牵。久视心慌忽，遥看意纠缠。谁能招隐士，吾欲漱飞泉。深岩存化迹，山情那可专。菁华山未竭，犹许独裳褰。相招应有素，暂泊岂非缘。即见堪延赏，于兹更索诠。苍茫归结撰，心目几周旋。翻宜舟楫钝，得使幽佳前。羁颜聊自适，胜趣颇堪传。漫持终古意，感叹及千年。
舟倦连日得诸山周旋晚泊斯隈口占二十韵酬之
作者：郭之奇
朝代：明

千山不肯豁，环谷锁微烟。况经久隘雨，正此暮春天。积叠分流壑，我舟从之沿。中央一明镜，左右双翠钿。前抱疑无路，转襟别泻川。递来互伸缩，奔往欲蹁跹。未甘洄波漏，犹借石根连。翻惧汹涛齧，驱彼莽榛编。笼树施缭绕，沉霭合迍邅。稍稍通微径，孤村倚麓偏。牧樵时踯躅，惊起白云眠。持筐饶野妇，结伴接山巅。长嫂勤采采，掇捋幽峰前。小姑嫚嬉戏，羞客掩林边。薄暮各归去，无人鸟初还。睍睆竞音好，颉颃并羽翾。芳草终有怨，閒花谁复怜。缘溪正堪数，渐泊亦为缘。无情交如此，莫逆心或然。识面从兹日，相对忆今年。
舟发雩都苦雨随缘成八首
作者：郭之奇
朝代：明

一苇何堪万点侵，无人告诉只呻吟。中宵料理三移枕，竟日绸缪两蔽襟。无端林响引风窥，多事桅声报客知。缘岸低来同懒困，偏帆迟去半欹危。一片春深积雨吹，花开如喜落花悲。未知悲喜终谁得，雨却归春春亦疑。招招舟子笠蓑蒙，踯躅溇沙湿岸中。惊起浴鸥飞别浦，横拖醉竹压孤篷。缘溪处处野花逢，裔草拖泥乱影重。恰似春光怜莫主，传教细雨沐新容。夹陵一带碧波洄，雨脚迷离纷欲催。何处村烟云卷去，随缘鸟语客传来。泯泯朝流晚更添，洄沙拂渚浪花兼。贪看激石分波过，忘却迟舟缩棹黏。已恨愁来春欲痴，那堪思去雨犹疲。可怜百日思愁绪，迸与今宵春雨知。
舟发雩都苦雨随缘成八首·其一
作者：郭之奇
朝代：明

一苇何堪万点侵，无人告诉只呻吟。中宵料理三移枕，竟日绸缪两蔽襟。
舟发雩都苦雨随缘成八首·其七
作者：郭之奇
朝代：明

泯泯朝流晚更添，洄沙拂渚浪花兼。贪看激石分波过，忘却迟舟缩棹黏。
舟发雩都苦雨随缘成八首·其三
作者：郭之奇
朝代：明

一片春深积雨吹，花开如喜落花悲。未知悲喜终谁得，雨却归春春亦疑。
舟发雩都苦雨随缘成八首·其二
作者：郭之奇
朝代：明

无端林响引风窥，多事桅声报客知。缘岸低来同懒困，偏帆迟去半欹危。
舟发雩都苦雨随缘成八首·其五
作者：郭之奇
朝代：明

缘溪处处野花逢，裔草拖泥乱影重。恰似春光怜莫主，传教细雨沐新容。
舟发雩都苦雨随缘成八首·其八
作者：郭之奇
朝代：明

已恨愁来春欲痴，那堪思去雨犹疲。可怜百日思愁绪，迸与今宵春雨知。
舟发雩都苦雨随缘成八首·其六
作者：郭之奇
朝代：明
体裁：七言绝句

何处村烟云卷去，随缘鸟语客传来。
舟发雩都苦雨随缘成八首·其六
作者：郭之奇
朝代：明

夹陵一带碧波洄，雨脚迷离纷欲催。何处村烟云卷去，随缘鸟语客传来。
舟发雩都苦雨随缘成八首·其四
作者：郭之奇
朝代：明

招招舟子笠蓑蒙，踯躅溇沙湿岸中。惊起浴鸥飞别浦，横拖醉竹压孤篷。
舟夜守立秋·交节以十三夜亥二刻
作者：郭之奇
朝代：明

愁客思归坐晚风，梦回秋色度江枫。吹来雁影澄波外，咽破蝉音碧树中。斜月西藏飞爽露，行云四敛肃高空。祇因一叶伤心见，摇落千年悲气同。
舟夜弹琴
作者：郭之奇
朝代：明

舟宿寄幽林，难了清夜心。冥神外喧寂，发我静中音。遂然林月开，灭烛令光临。沉徽作细响，轻风助微吟。曲罢归烟水，浦溆各凄深。
舟夜有所思
作者：郭之奇
朝代：明

多时远室滞秋云，薄暮扁舟溯落曛。水月相临惟野共，山风入抱向潮分。在川不舍心中事，阻道相从物外群。若使伊人难可即，来波去渚枉纷纷。
舟暮对秋山有感
作者：郭之奇
朝代：明

清溪含素秋，荡漾令人愁。如何碧山色，萧条对此流。霜叶飞斜照，疏烟萦晚洲。坐对兰馨远，兼叹桂枝樛。沿芳空有怨，攀援未能留。伤心榛棘满，丛薄共回揫。虽分苍与翠，莽没非所求。日暮不自聊，蟪蛄鸣啾啾。
舟滞大通得同使宋今础书知至广济相需多日
作者：郭之奇
朝代：明

经时予跂日心忉，一苇难航自郁陶。无那三秋销客路，遥知九辨入君骚。登山临水方悲远，暮雨朝云复赋高。我亦离歌归楚调，安知清响发江涛。
舟行偶成
作者：郭之奇
朝代：明

夹嶂中开出短帆，奔湍洄注入深岩。濯缨石上闻渔咏，洗帻沙滨怕鹤衔。
舟行眺听
作者：郭之奇
朝代：明

披衣眺听秋已极，野意川心俱黯默。回风作意启晨熹，万象凄其感秋力。远树参差翠欲浮，前峰一带光如拭。数行白鹭横青湖，几个征鸿收倦翼。上下徘徊露霭中，弱缆欹斜疑相即。举头忽见众冥冥，自愧劳人机未息。会当洗心向石泉，开怀露膈平胸臆。即见随缘付眼前，我自忘情物自得。岩壑萧条世岂争，烟霞廓落人谁逼。偶书此意问秋云，秋云片片生遥色。
舟间柳絮二首
作者：郭之奇
朝代：明

柳絮纷纷不耐春，先来羁缆向愁人。萍飘自合伊同绪，未落衣襟已怅神。本随春放亦春迷，恼乱东吹一片西。错认梅风飞粤岭，分明桃水落吴溪。
舟间柳絮二首·其一
作者：郭之奇
朝代：明

柳絮纷纷不耐春，先来羁缆向愁人。萍飘自合伊同绪，未落衣襟已怅神。
舟间柳絮二首·其二
作者：郭之奇
朝代：明

本随春放亦春迷，恼乱东吹一片西。错认梅风飞粤岭，分明桃水落吴溪。
良乡道中
作者：郭之奇
朝代：明

涩路如披棘，停车自咡嚅。王事趣之去，原隰一征夫。途光荒夕照，所见但飞鸟。飞鸟鸣不已，客意愈踌躇。秣马昏林下，孤村半有无。啼獋攀前辙，奔狼迫后驱。呼仆环刀剑，弓衣学短襦。自顾非行伍，束身似全诬。特以居行少，无人道我迂。私闻童仆语，作此诚区区。本为观文往，何乃武容粗。无多剑与矢，缓急安可需。汝辈安知此，我意岂全躯。先生威天下，新制重矢弧。积叠三军众，存名亦执殳。将求缓急用，于此未全殊。今古戈矛客，请率以癯儒。慎旃无复道，寄身在远途。
花前
作者：郭之奇
朝代：明

乱入花前共一枝，平分柳色较双眉。春风不耐罗衣薄，缓步归来听晓鹂。
花朝
作者：郭之奇
朝代：明

歌骚玩易诵黄庭，迟日幽窗自窈冥。春盛平分烟圃绿，雨深遥送雾峰青。尸居每作龙雷意，开卷时闻芷杜馨。忧患几何身世假，敢持孤愤傍玄扃。
花朝独对二首
作者：郭之奇
朝代：明

一般清影照书窗，草碧花红亦自双。雨色潜教初月破，风光欲使片春降。已劳苍帝铺烟景，尚许幽人踞水邦。走觅南邻无可诉，此中真意独盈腔。天涯春绪寄幽岩，扑面风光近远涵。花片随泥黏雨屐，草烟隔水上春衫。怒蛙有气如争奋，好鸟无声或避谗。颇怪深林诸燕子，雕梁何处祇喃喃。
花朝独对二首·其一
作者：郭之奇
朝代：明

一般清影照书窗，草碧花红亦自双。雨色潜教初月破，风光欲使片春降。已劳苍帝铺烟景，尚许幽人踞水邦。走觅南邻无可诉，此中真意独盈腔。
花朝独对二首·其二
作者：郭之奇
朝代：明

天涯春绪寄幽岩，扑面风光近远涵。花片随泥黏雨屐，草烟隔水上春衫。怒蛙有气如争奋，好鸟无声或避谗。颇怪深林诸燕子，雕梁何处祇喃喃。
花枝归客园花似笑似怜又似有所思诗以解之
作者：郭之奇
朝代：明

飞烟满目尽如云，淡扫浓妆总十分。拘管春风方共处，牵连客意复离群。倾盖持携却甚真，莫嫌多事转相嗔。纵留此地应谁主，五夜微芳独懊春。自在诸花莫太狂，无情风雨绝须妨。春方泛爱难孤倚，客有馀心欲细商。
花枝归客园花似笑似怜又似有所思诗以解之·其一
作者：郭之奇
朝代：明

飞烟满目尽如云，淡扫浓妆总十分。拘管春风方共处，牵连客意复离群。
花枝归客园花似笑似怜又似有所思诗以解之·其三
作者：郭之奇
朝代：明

自在诸花莫太狂，无情风雨绝须妨。春方泛爱难孤倚，客有馀心欲细商。
花枝归客园花似笑似怜又似有所思诗以解之·其二
作者：郭之奇
朝代：明

倾盖持携却甚真，莫嫌多事转相嗔。纵留此地应谁主，五夜微芳独懊春。
苏公轼
作者：郭之奇
朝代：明

金莲那许烛珠瀛，春梦还须失夜声。痛哭谁收妻子泪，悲歌未了弟兄情。文明祇为天涯出，魑魅相应海上迎。五百年来公不死，当时何必厌馀生。
苏公辙
作者：郭之奇
朝代：明

难弟难兄一代誇，岭南双映蜀嵋霞。中丞暂止调停说，贼相几倾僦舍家。百二端门同党籍，八千穷海并仙槎。口碑在后安能掩，愧尔当年绍述邪。
苦夏移寓东粤别馆庭木颇森剪繁引荫
作者：郭之奇
朝代：明

浮栖忘择荫，长夏始相侵。惭愧幽蓬性，频岁失园林。倾心营一枝，解此颜与襟。眷彼枌榆馆，庭宇乃萧森。环阶苔色映，当牖竹光临。尘暑堪微远，市嚣亦少沉。羁情易为惬，徘徊遂与耽。剪莱安客座，援柳加檐阴。即事因奴力，苟忘称旅心。所怀聊为美，歌啸已清深。何以酬斯夕，星轩发静琴。
茶阳登车念别亲友亦稀人事山行纵日欣感交心
作者：郭之奇
朝代：明

眼见千山同是春，意中一壑转相亲。来云片片深行色，去涧淙淙落世尘。
荆王锡宴兼索诗篇应教启谢
作者：郭之奇
朝代：明

恭随使节觏衣裳，私觌仍歌既醉章。麟岫晴云依殿绕，金糊秋爽拂筵光。未徵雪赋梁园客，已附游诗邺下行。此去乘槎归海外，犹疑远汉露零瀼。
荒圃
作者：郭之奇
朝代：明

饥奴不可呼，荒圃任其芜。雨过云光湿，泉居地脉腴。草骄难独理，瓜蔓俟人扶。自笑时多失，赧颜愧野夫。
萤火二首
作者：郭之奇
朝代：明

化腐来新彩，含辉向本丛。华身依玉露，流影度金风。不以明开夜，安知色在空。秋容初一散，尔意莫匆匆。苍茫何所至，历乱转相亲。远照难分物，微光仅及身。雨馀争熠耀，风际每逡巡。上下青山内，秋华亦自新。
萤火二首·其一
作者：郭之奇
朝代：明

化腐来新彩，含辉向本丛。华身依玉露，流影度金风。不以明开夜，安知色在空。秋容初一散，尔意莫匆匆。
萤火二首·其二
作者：郭之奇
朝代：明

苍茫何所至，历乱转相亲。远照难分物，微光仅及身。雨馀争熠耀，风际每逡巡。上下青山内，秋华亦自新。
落花行二首 其一 乐府
作者：郭之奇
朝代：明
体裁：乐府曲辞

春花春树本同阴，千枝万叶岂相侵。春风烂熳春雨淫，深红浅白共销沉。春条无数惹衣簪，春鸟连群散百音。红花抱春怨，绛唇零落倚青襟。白花横春恨，素面萧条拥绿衾。怨春恨春春日深，春光历乱倩谁禁。何处香梨光夜雪，谁家嫩柳映朝金。潜引游蜂情性出，细勾舞蝶梦魂临。东墙蝼蚁片花擒，强辞膻逐聚芳林。嗟兹微物逞春心，随意春情作羡歆。骚人搁笔自呜喑，肠断朝花拂暮琴。微闻花叹向春寻，及尔臭味同苔岑。花落花开成古今，谁能对此不花吟。
落花行二首 其二 乐府
作者：郭之奇
朝代：明
体裁：乐府曲辞

红花初艳白花飞，每疑春色护红辉。白花飞尽红花稀，春色无聊自渴饥。不闻春色解歔欷，颇怪花颜别瘦肥。花开春已至，春为花主共依依。花落春将去，花无春伴独何归。春去春来若见几，花开花落恨知希。雒水津头悲游子，沉香亭畔念娇妃。多情细雨分朝霭，作意轻风网夕晖。眼看春色在春扉，将残未残百片菲。燕泥空思碧缃帏，蝶粉难粘浮坠衣。风光从我莫依违，暂时相赏孰相非。我能举笔向春挥，青帝东门日正晞。尽收红白万花馡，肯令三春笑客微。
落花行二首·乐府
作者：郭之奇
朝代：明

春花春树本同阴，千枝万叶岂相侵。春风烂熳春雨淫，深红浅白共销沉。春条无数惹衣簪，春鸟连群散百音。红花抱春怨，绛唇零落倚青襟。白花横春恨，素面萧条拥绿衾。怨春恨春春日深，春光历乱倩谁禁。何处香梨光夜雪，谁家嫩柳映朝金。潜引游蜂情性出，细勾舞蝶梦魂临。东墙蝼蚁片花擒，强辞膻逐聚芳林。嗟兹微物逞春心，随意春情作羡歆。骚人搁笔自呜喑，肠断朝花拂暮琴。微闻花叹向春寻，及尔臭味同苔岑。花落花开成古今，谁能对此不花吟。红花初艳白花飞，每疑春色护红辉。白花飞尽红花稀，春色无聊自渴饥。不闻春色解歔欷，颇怪花颜别瘦肥。花开春已至，春为花主共依依。花落春将去，花无春伴独何归。春去春来若见几，花开花落恨知希。雒水津头悲游子，沉香亭畔念娇妃。多情细雨分朝霭，作意轻风网夕晖。眼看春色在春扉，将残未残百片菲。燕泥空思碧缃帏，蝶粉难粘浮坠衣。风光从我莫依违，暂时相赏孰相非。我能举笔向春挥，青帝东门日正晞。尽收红白万花馡，肯令三春笑客微。
董子下帷处
作者：郭之奇
朝代：明

一席横经古迹馀，前贤端不负居诸。藏修此地光形敛，园舍多年置足疏。祇畏春秋成卤莽，何甘功利滓空虚。积精师圣观强力，阿学逢时耻伪誉。直待天人三策就，方留灾异五行书。迄今千载推名业，西汉醇儒属仲舒。
葵宸有相念之语复以诗答其意
作者：郭之奇
朝代：明

升沉端不问君平，千里相思叹友生。自学玄奇甘寂寞，独期清俭减驺声。六年久令诗书负，八载依稀礼乐明。愧汝师臣犹鞅掌，于余执戟未全轻。
蓬栖
作者：郭之奇
朝代：明

人亦有言，心远地偏。时心既缺，道心乃全。损之又损，玄之又玄。门于众妙，宅此深坚。辞喧入静，羃翠开烟。取予情性，作尔林泉。白云芳草，相视曰然。我知二物，亦可千年。
蓬罗行
作者：郭之奇
朝代：明

晓日欲开蓬山阳，松风飒飒动初光。牧子驱牛下侧坂，樵人腰斧向前冈。中有山栖閒步客，孤吟小咏立苍茫。心爱诸松时结伴，身随樵牧未成行。衣无褐，巾是葛。逐景寻幽不暂离，微言欲使化工夺。眼看春色似烟流，藉草穿林恣远游。可怜春尽愁难尽，错认三春春尽愁。风光烂熳归何处，斜日西沉东月浮。毵毵霁霭横溪径，漠漠飞阴覆钓舟。君不见天台采药当时路，云深花散水悠悠。水亦不能使花住，花亦不能使人留。千岩万壑此恨终，谁见皎皎新轮玉半勾。玉勾斜，玉颜遮，朝云已变赤城霞。空山不管人间事，春去春来春复花。
薄暮发富屯月行二十里至顺昌
作者：郭之奇
朝代：明

路入青山兴已遥，斜阳古道倍萧萧。归巢夕鸟微妨静，咽露初蝉不避嚣。乍见秋容惟月树，复闻涧响促星轺。云林正得幽人意，何事王孙费隐招。
薄暮将至涿鹿诸峰片片可数明月忽自东相映矣
作者：郭之奇
朝代：明

朝夕看山山暂亲，苍玄眼际划然陈。自缘丘壑关情素，转觉风烟入望新。随意行云思就客，无心去鸟巧先人。稍需明镜飞天上，更作千峰一片春。
虏儆已息偕尔韬书怀寄广昌令宋尔孚
作者：郭之奇
朝代：明

天道还应格七旬，徒从事后感时新。我无竹马酬儿辈，君有梅花付邑人。长铗歌鱼空太息，角巾折雨倍逡巡。谁能郁郁终居此，此意惟堪向尔申。
虏儆烽传步谢韶石廉宪约冯尔韬勤王之作
作者：郭之奇
朝代：明

男儿许国意如何，一剑长应十载磨。每见辕驹皆局促，敢同轩鹤共婆娑。渑池此日看冯奋，门限他年喜谢过。自愧单骑安可附，且从棋墅听清歌。
虏儆烽传步谢韶石廉宪韵
作者：郭之奇
朝代：明

男儿许国亦无多，几向肝陶复胆磨。热血千秋留愤壮，孤怀此刻抚沉疴。天方閟毖劳亲钺，身敢栖迟惮枕戈。所惧闻鸡先有客，披衣中夜浩长歌。
行香子 其一 春病自遣四首，已巳作
作者：郭之奇
朝代：明
体裁：词

懒著乌纱。羞带青花。笑书生、弹铗空嗟。焚香久坐，拱手高叉。叹官无守，言无职，客无家。晓睡初觉，日影窗斜。问今朝、暂恕諠哗。松头怯理，痒背慵爬。倖免参朝，免揖阁，免排衙。
行香子 其三 春病自遣四首，已巳作
作者：郭之奇
朝代：明
体裁：词

酒债权赊。书田谩佘。笑研朱、冻笔先叉。寻行自哂，数墨穴嗟。听云中雁、檐中雀、树中鸦。春来谁主，人病无家。念此生、水中泛苴。几时归去，相逐烟霞。得寻好山，修好竹，栽好花。
行香子 其二 春病自遣四首，已巳作
作者：郭之奇
朝代：明
体裁：词

斗室如蜗。疏帘半遮。笑春来、万物争芽。一时红绿，几处豪奢。看柳欲黄，李欲白，桃欲华。三年为客，万里天涯。那更堪、愁病相加。心摇动魄，口热浮牙。且自端居，自煮药，自烹茶。
行香子 其四 春病自遣四首，已巳作
作者：郭之奇
朝代：明
体裁：词

时光如谺。世事多枷。待乘兴、远去京华。千钟好酒，一叶游艖。看歌竹枝，吟杨柳，拨琵琶。湖山好处，即是卿家。又何须、驷马好车。且从馀好，不与人誇。便逐桃花，随流水，问仙槎。
衢州道中二首
作者：郭之奇
朝代：明

西流一水向东潺，夹右诸陵并道擐。归路惟多千嶂阻，愁来欲把众峰删。云影相从树影亲，近峰如作远峰臣。奇观始信天工巧，谁把丹青挂夕晨。
衢州道中二首·其一
作者：郭之奇
朝代：明

西流一水向东潺，夹右诸陵并道擐。归路惟多千嶂阻，愁来欲把众峰删。
衢州道中二首·其二
作者：郭之奇
朝代：明

云影相从树影亲，近峰如作远峰臣。奇观始信天工巧，谁把丹青挂夕晨。
补主客司有提督二馆之差
作者：郭之奇
朝代：明

礼乐从君子，车书尽远人。献方无异物，典属有微臣。咫尺阶前近，要荒万里邻。从兹诸服外，谁敢不尊亲。
补葺残编有感而作
作者：郭之奇
朝代：明

书缺有閒轶时见。博闻强记尤堪羡。壁中科斗漫传疑，纸上蠹鱼空日变。错令迂儒滞妄胸，谁为太始开生面。我生之初尚无为，文华石匮盈千卷。玉堂弟子三十人，破的推锋孰我先。金台遗迹恣捃摭，中秘奇闻多手缮。岂期嬴火二千年，此日炎灰今忽煽。斯文将丧又十秋，断简如烟复如霰。已教磨鼻似书绅，自怜糟粕供肴馔。保残聊集圣贤裘，继往初携今古线。不妨所阙慎其馀，以待同人心相衍。口授仍忆济南生，穷愁再续虞卿传。
褉日风望
作者：郭之奇
朝代：明
体裁：乐府曲辞

回首新亭失故吟，桂山烟景足朝阴。王孙草上初来蝶，少女枝头未定禽。愁向绿皋春荡漾，漫依玄圃日栖寻。细推物意同人意，错认时心尽古心。
襟风
作者：郭之奇
朝代：明

阴生风有候，徐徐分远山。春情驱之出，天籁不可关。参差千树叶，晻霭百云弯。但望神已怿，披襟况洗颜。
西东晋十五帝
作者：郭之奇
朝代：明

西东十五空垂册，贻厥孙谋尔胡窄。吴伎五千供宴夕，有子何曾分菽麦。五胡杂种群伺腋，八王首难犹相磔。司马家儿真暗辟，七马图终牛系石。青衣未已仍执戟，肉袒乘羊异畴昔。化龙以后中原掷，新亭有泪江河易。元兴明继天犹厄，王苏接踵为凶逆。峤侃同心弥乱隙，自成及哀权外借。遗臭何人始废奕，简文谈胜终奚益。孝武功成迷枕席，家居虽好纤儿坼。岂料英雄闻草泽，安恭二主归东壁。狐媚欺人还自扼，呜呼此座安可惜。
西园
作者：郭之奇
朝代：明

閒庭日扫多黄叶，茅屋相参只白云。乔木风霜依水旧，盆花雨露向人欣。朝暾破绿帘分艳，夕照还苍壁聚曛。更有方池通远汉，辉星皎月动波文。
西园清事清韵
作者：郭之奇
朝代：明

西园新橘柚，东壁旧松云。木石能相友，禽鱼遂作群。栽花泥入袖，灌菜水沾裙。日暮无他事，独酌起微醺。
西山秋水·初八日南浦登舟
作者：郭之奇
朝代：明

携来吴楚百川秋，并入西江一水流。江水流秋秋欲半，秋江对客客多愁。蝉如有恨藏朝树，鸥自无心出暮洲。莫道归帆朝暮迫，月明江远倍悠悠。
西楚霸王项籍
作者：郭之奇
朝代：明

学书学剑两无成，学万人敌自有名。祖龙渡浙犹思取，白马封符始共争。会稽拔剑先诛守，钜鹿沉船悉引兵。岂雠宋义为新赵，独虏王离酬故荆。遇秦九战锋谁阻，坚壁诸侯膝尽行。上将初为人属项，雍王已立遂亡嬴。夜击新安无遗卒，朝驰函谷肯留婴。不辞剽悍闻当世，稍伸六国报周京。灞上趋还天子定，江中密弑霸王倾。自惑金言亡骨鲠，空馀高俎欲分羹。鸿沟议割东西解，垓下重围四面声。一曲悲歌千载恨，拔山盖世总虚生。
西汉十二帝
作者：郭之奇
朝代：明

秦嬴鹿失楚骓已，乃公马上空相侈。威加海内悲故乡，四皓不来将易子。左袒终归侧室儿，右相安刘功孰比。天为一代启仁君，景残武纵叨馀美。少子曾孙繇博陆，昭明宣核安遐迩。杂霸贻谋初乱家，元成以下安足齿。岂知伏莽在新都，漫愁飞燕为祸始。麒麟罢禅金縢作，著石丹书符命起。卯金孺子辞未央，新室文母空投玺。白水真人弗绛衣，铜匮新皇何日止。
西江月·六日饮醉华馆
作者：郭之奇
朝代：明
体裁：词

袅袅蕖英在水，微微兰气依风。肯教屐赤印苔□。况值荔香浮瓮。日落轻凉褪溽，雨余初月烟笼。榴花深夜照池红。惊起碧塘鸳梦。
西湖公子行有序
作者：郭之奇
朝代：明
体裁：古风

歌舞场头公子酣，丝竹行中佳人造。轻调宛转雪云飞，坐客呶号皆潦倒。佳人欢容逐谁开，公子逸兴横难扫。繇来佳人常解欢，繇来公子不知恼。不有若翁费尽多心图百万，安能博得湖中一声好。但愿公子百万时贯盈，湖头佳人终不老。
西湖公子行有序
作者：郭之奇
朝代：明

百顷湖光无边浩，千年月色无穷皓。画舟隐跃泛游来，浮光飞艳动洲岛。歌舞场头公子酣，丝竹行中佳人造。轻调宛转雪云飞，坐客呶号皆潦倒。佳人欢容逐谁开，公子逸兴横难扫。繇来佳人常解欢，繇来公子不知恼。不有若翁费尽多心图百万，安能博得湖中一声好。但愿公子百万时贯盈，湖头佳人终不老。
西湖舟中谒岳武穆庙并墓所
作者：郭之奇
朝代：明

谁使升堂便肃钦，将军生面古犹今。须眉隐跃峰千丈，肤理疏残土一浔。冷落英魂风月夜，流连客意水天心。兴怀往事徒悲愤，醉后灯前泪不禁。
西番诸夷方物多恶薄及乌思藏入贡违期诗以示之
作者：郭之奇
朝代：明

流沙非不远，鞭箠在阶堂。西旅能通道，氐羌自享王。薄来虽有训，职贡本无忘。自古咸宾日，何时失献方。
西秦四主夏三主
作者：郭之奇
朝代：明

东晋偏安江左日，天光分裂万胡喧。西秦朔夏尤凶狡，鸱张夺攘恣狂奔。称王称帝随鞭举，为雨为云覆手翻。败枋久挫桓温锐，开汴仍回刘裕辕。咸殿室家畴复问，十陵坟墓也徒言。真人反在代恒北，乞伏尝思夷谶存。已弃姚苻依拓跋，岂知伏莽丧穷猿。从此赫连誇铁伐，真成夏裔表雄藩。尽收秦土宁思旧，幸获长安遂窃尊。左弓右剑民如鹿，身死宗夷子亦豚。朝宋服凉皆呓语，果然招魏入东门。安得坚墙供厉斧，但馀绮绣委台园。苛蓝山上新挥涕，统万城中漫触藩。定昌暮末如相遇，应尤父祖累儿孙。吾欲高呼诸众丑，休将家族换中原。犬兔俱驰终并殒，豕蛇相啖复交吞。天之所骄天自绝，人之所畏人必掀。长城早向阴山界，尔物终依玉塞骞。实祸虚名成底事，高田吐谷总伤魂。临照千年归日月，倒悬谁许作乾坤。
西粤石峰篇
作者：郭之奇
朝代：明

西粤奇峰旧颇闻，晓来次第供幽索。赤熛怒洒祝融灰，拳石徐开高广橐。驱神役鬼自何年，置此遐方长漠漠。且同霄霭借氤氲，时与白云争吐嚼。其高直上少攀扶，其锐孤行犹砥锷。其形众出本难图，以意旁求微可度。影国虚无想像中，化城恍惚青冥落。或疑王母宴瑶池，或疑周满停骏脚。或似王侯第宅张，鸣珂振笏当廊阁。或谓将军营垒立，扬旌展旆周闉郭。或云姑射仙子来，雪体冰肤誇绰约。或拟幽人坐薜萝，采芳杂佩环膺膊。或如伯仲比肩齐，或似君臣高下却。妇姑勃谇反唇讥，妻子宜然眉案噱。千峦百岫逞锋铓，诡状殊情烦剖削。如走如飞如介鳞，鲲起鹏垂鱼跳跃。虎踞豺蹲碧洞深，龙翻象踏幽岩拓。比诸器物更标新，如施屏幛如卷幕。仰如盘盖覆如盂，或如钟鼓间笙籥。列鼎初飘寒雾浓，连扉乍引朝岚薄。浑沌开胸任琢雕，化工满志来磅礴。阴阳为炭此为铜，他山攻玉此为错。刚耿长存宇宙间，空灵几费鸿荒凿。阻僻居偏合类群，沐乌浴兔藏精魄。此日相逢亦偶然，我意凄凉居澹泊。开生写面出人寰，与君万古留风格。
西门行
作者：郭之奇
朝代：明

出西门，望秋声。绕树驱蝉出，蝉困初醒。呼蝉语支离，鼓翅迎安能。寂愁久相对，舍汝复行行。穿窈谷，出深松。长歔下夕阳，肃肃起天风。振衣千仞石，挥鞭九叠峰。顾视人间世，闻见殊不同。不为世人烦苦逼，谁鼓逸足游上清。不为世人烦苦逼，谁鼓逸足游上清。天半飞天籁，心耳愧初生。人间何所有，苍蝇响重轻。
见孟尝养士及叔孙演礼故碑
作者：郭之奇
朝代：明

时雄因客重，曲学表君尊。义市齐公子，礼传汉叔孙。两生终莫致，三窟竟何存。寂寞荒碑在，徒贻识者论。
见月落秋空云敛波出悠然有感
作者：郭之奇
朝代：明

从来不识汉江秋，湛湛枫林寄古愁。落日扁舟依绿屿，清宵万壑抱沧流。月方一见思其满，云自初生看及收。遂有波光迎夜色，因之凄绪发蘋洲。
见柳色桃花忽然有叹
作者：郭之奇
朝代：明

柳色依依成旧绿，桃花冉冉褪新红。流连有意从宵月，历乱无情任晓风。
见莲塘书寄连近城枢督
作者：郭之奇
朝代：明

残荷入望气犹苏，所谓伊人自不孤。水际甘从秋淡薄，霜怀岂惮日清癯。披衣草色欣垂岸，满目云光欲拥途。遗远何时今骤得，江洲杜若未全无。
见落花有感
作者：郭之奇
朝代：明

每到春深念物华，可怜柔叶可怜花。一般红绿还相妒，解舞新条笑落葩。
见诸游人诗文戏为二绝
作者：郭之奇
朝代：明

莫来莫往尽诗歌，山费周旋石费磨。幽谷标名虽自许，丰山真面奈人何。不见山心莫诟山，山中禽鸟笑人顽。何如伛偻相呼应，山暮山朝自往还。
见诸游人诗文戏为二绝·其一
作者：郭之奇
朝代：明

莫来莫往尽诗歌，山费周旋石费磨。幽谷标名虽自许，丰山真面奈人何。
见诸游人诗文戏为二绝·其二
作者：郭之奇
朝代：明

不见山心莫诟山，山中禽鸟笑人顽。何如伛偻相呼应，山暮山朝自往还。
见诸邑遍立粥厂高旗旗书抚院明文饥者之口果及粥乎否也
作者：郭之奇
朝代：明

独怜疮补计，今下肉糜文。巧妇炊谁见，邦人谷未闻。群哺非易合，中饱竟难分。自古流图绘，何时达圣君。
观寒雁
作者：郭之奇
朝代：明

夕氲穷天蔽，寒雁纵声高。问汝今何适，喈喈视其曹。回翔若语我，远意日忉忉。自向回峰北，严霜折大刀。深秋将邈遰，江汉有馀陶。所愧中和质，颇因寒暑遭。衔芦避人缴，司夜命奴号。独爱主宾礼，岂辞南北劳。君观前后列，去就安可挠。感此俯而思，诸怀悉屏韬。始知烟雾姿，此诚飞类豪。知几轻万里，秩序本中操。洲渚千行次，云霄一羽毛。试看鸿渐陆，何似鹤闻皋。
观生
作者：郭之奇
朝代：明

曾向壶中闭远眸，天风飒飒洒玄洲。念我今为尘内客，观生时睨碧峰头。谷驹应许伊人在，刍狗何须造物雠。敢告馀生从此始，由后思前孰相比。为猿为鹤古如斯，呼马呼牛今则尔。赢得腰存任里儿，白衣黄菊两相宜。墨子悲丝杨泣岐，欲往从之莫从之。三径三秋秋意冽，归逢五柳与之说。
解嘲
作者：郭之奇
朝代：明

少小怀孤尚，浮名那足贪。遇禽羞获十，分栗任朝三。已笑书空拙，更深愿外惭。虽云不晓事，遮莫解嘲谙。
解柱明中翰见招草桥山庄是日孙大器管泰阶曹允大黄改庵刘胤平同其弟拙存俱集
作者：郭之奇
朝代：明

草桥园涧备层阴，驾水开筵万木森。撤暑流情浮醴动，窥樽云色落杯深。兰亭禊罢春为夏，金谷诗成古复今。拚得扶光西汜促，主人终宴尚馀心。
言旋
作者：郭之奇
朝代：明

征车言旋，黄花在馆。天末一兄，同羁相暖。闻问人文，及途安坦。陈杯发颜，深宵尘散。
讯悦则上人
作者：郭之奇
朝代：明

斋北斋南雨点，溪前溪后流声。石门泉韵非远，城郭风尘暂清。
讯悦则上人
作者：郭之奇
朝代：明
体裁：六言诗

石门泉韵非远，城郭风尘暂清。
讯王山人
作者：郭之奇
朝代：明

近山翠色多滴，远树烟容自牵。难付子綦偃仰，伫看摩诘诗篇。
记得出门
作者：郭之奇
朝代：明

记得出门笑向西，自东自北竟先迷。怀情独与湖山匹，积绪孤于岁月稽。敢为凉雱歌雨雪，徒从晻霭望云霓。犹馀初服将脩退，微尚终当以意题。
语庐山
作者：郭之奇
朝代：明

终南成诟厉，所处失其亲。遥揖山灵语，慎居捷径人。
说士与逸民之品不同
作者：郭之奇
朝代：明

张仪寸舌犹问妻，子陵两足可加帝。终当披裘耕富春，何事读书学游说。
诸奚续采菡萏助华增艳感而再赋三律
作者：郭之奇
朝代：明

郑洧陈陂莫漫誇，谁歌渌水傍红霞。搴裳欲就知何处，解佩相邀又一涯。游泳千情今古异，盛衰百态暑寒差。自从彼泽伤人美，独叹当前君子花。霓裳百道染虚明，霞綵纷纷散赤城。秦女卷衣当露叶，洛妃牵袜倚霜茎。已教赠药将移志，能使歌菱忽变声。不信离群如有恨，幽窗看取碧丝萦。出水红芳绝世姿，天然物色许谁窥。制衣人远畴怜惜，比面姝违几叹思。畏别伤离当此日，惊荣悼落且因时。如何灼灼青池艳，宁可萧萧白室私。
诸奚续采菡萏助华增艳感而再赋三律·其一
作者：郭之奇
朝代：明

郑洧陈陂莫漫誇，谁歌渌水傍红霞。搴裳欲就知何处，解佩相邀又一涯。游泳千情今古异，盛衰百态暑寒差。自从彼泽伤人美，独叹当前君子花。
诸奚续采菡萏助华增艳感而再赋三律·其三
作者：郭之奇
朝代：明

出水红芳绝世姿，天然物色许谁窥。制衣人远畴怜惜，比面姝违几叹思。畏别伤离当此日，惊荣悼落且因时。如何灼灼青池艳，宁可萧萧白室私。
诸奚续采菡萏助华增艳感而再赋三律·其二
作者：郭之奇
朝代：明

霓裳百道染虚明，霞綵纷纷散赤城。秦女卷衣当露叶，洛妃牵袜倚霜茎。已教赠药将移志，能使歌菱忽变声。不信离群如有恨，幽窗看取碧丝萦。
读南华外篇述以四言十五章 其一 骈拇
作者：郭之奇
朝代：明

多骈旁枝，天下始疑。黼黻虫彝，明昧于离。钟吕竹丝，蔽聪者师。耳目馀资，犹使情移。矧复名实，曾史杨墨。胶漆人寰，簧鼓士域。坚白异同，长此安极。凡彼诸名，嚣嚣众鸣。适人之适，与物俱惊。凫胫虽短，续之则懑。鹤胫虽长，断之则伤。使天下惑，矩千规亿。礼乐步趋，诗书饮食。使天下殉，神尧智舜。臧谷均亡，蹠夷同殣。其馀纷纷，彼见彼闻。不离彼文，余曷可群。余愧道德，何敢淫僻。仁以为声，义以为色。非旷非朱，亦非所亟。
读南华外篇述以四言十五章 其七 天运
作者：郭之奇
朝代：明

天运地处，孰居无事。日月推行，雨风披吹。此皆自然，万一无二。古皇顺之，九雒呈瑞。乐奏咸池，仁满天地。流光其声，蛰虫起寐。始闻若惊，终闻若醉。使世兼忘，不言所利。此虽帝德，犹全道秘。失德而仁，失仁而义。南行望北，冥山远眦。刍狗再陈，蘧庐久寄。三五之法，同矜于治。橘柚柤梨，皆人所嗜。人之不同，与时日异。周服衣猿，猿必尽弃。学施矉里，里必深避。推舟于陆，百手徒瘁。天门弗开，四方易位。民亲乃离，盗杀转炽。相姬师孔，未易民志。道本无名，名则公器。多求愈惑，私取亦忌。六经陈迹，干戈反詈。神龙渊嘿，白鹢交视。乌鹊孺鱼，传沬相遗。细要化螟，有弟兄泪。凡今之人，恶知古意。谁息谁消，其民总劓。举世无席，先王独睡。
读南华外篇述以四言十五章 其三 胠箧
作者：郭之奇
朝代：明

物意人情，各喜盗平。盗在当身，胡不自嗔。窃义窃仁，曰我圣人。盗钩曰偷，盗国曰侯。侯门义存，矧夫一尊。吴荆淫号，中土云奔。自兹以往，安可复论。智为盗取，圣为盗守。始负而走，终居若有。斗斛权衡，既作弥争。斧钺轩冕，谁宠谁惊。圣人不耻，大盗不止。焚符破玺，而民朴鄙。胶离朱目，塞瞽矌耳。削史钳墨，如攦倕指。至德玄同，容成诸氏。鸢飞戾天，鱼静于水。盗蹠亡言，啍啍日已。圣人复起，孰能盗诡。胠箧之徒，自生自死。
读南华外篇述以四言十五章 其九 缮性
作者：郭之奇
朝代：明

俗师俗学，空劳彼勖。蔽蒙之民，蒙性于欲。以求初明，其蔽久酷。天物芸芸，复我虚曲。以知养性，其性如玉。以恬养知，其明似烛。古人至一，今人至缛。顺而不一，天下乃数。安而不顺，天下乃局。浇淳散朴，天下乃毒。世道交丧，乾坤乃局。至人处穷，冥飞似鹄。隐德存身，永辞世梏。世人所求，轩冕相属。傥来不来，神衰气辱。丧己于物，失性于俗。倒置之民，其蒙转笃。休哉游哉，我沐我浴。高轩在门，华冕在瞩。何有何无，如断如续。
读南华外篇述以四言十五章 其二 马蹄
作者：郭之奇
朝代：明
体裁：乐府曲辞

万物一马，万马一蹄。蹄践霜雪，历块轻泥。风入四骤，功使轮低。马之真性，水草陆溪。自逢伯乐，衡整轭齐。误求知己，毕世愁嘶。诡衔窃辔，逼而毁题。罪马云盗，马不任诋。譬诸埴木，情与用暌。陶誇冶造，匠侈绳�。具曰予善，岂非大迷。我思太古，至德之畦。茫乎山海，绝彼径蹊。其行若卧，其歌似啼。安得仁义，溷我龆齯。残朴为牺，毁玉为圭。天下之心，南北东西。人马连鸡，曷可共栖。马悲橛饰，人乐天倪。寄言治者，鞭策少携。
读南华外篇述以四言十五章 其五 天地
作者：郭之奇
朝代：明

人法地天，道法自然。黄帝遗玄，象罔得焉。如髣如髴，行于万物。刳心以乞，虚而不屈。漻乎其清，金石考鸣。冥我独情，世耳群惊。为众父父，忘其族祖。为三祝主，未闻多苦。子高就耕，丈人依圃。兄尧未甘，况复侯禹。嗟彼全人，体性抱神。标枝野鹿，为浑沌邻。愧尔波民，道谀终身。尊严世俗，逾于君亲。合譬辞饰，以天下惑。厉夜生子，取火宜亟。谁为尔贼，臭味声色。内盈栅柴，外重缴纆。交臂历指，安可为得。苟非天德，休言帝则。
读南华外篇述以四言十五章 其八 刻意
作者：郭之奇
朝代：明

五德同行，五事分情。山谷为亢，金跃始旷。居学为修，木荣众求。尊彊为治，如火灼视。江海无为，似水推移。导引作寿，土则坤久。四时相守，民莫不有。民各知子，鲜克知母。水火木金，反为土沉。义仁智礼，是古非今。此惟圣德，澹然无极。众美从之，以归至域。其生若浮，其死若休。其寝不梦，其觉无忧。其名同帝，与一同流。纯素之一，惟神在室。干越不用，其宝倍密。不亏其纯，其纯乃真。不杂其素，其素乃具。乃真乃具，五星天聚。
读南华外篇述以四言十五章 其六 天道
作者：郭之奇
朝代：明

天意日平，圣心奚卼。水静晰形，镜虚明发。恬寂俞俞，尧宫舜阙。天乐天和，去垒除矹。通于万物，有始有卒。流为五末，无本自竭。先后尊卑，千古未滑。五变形名，九变赏罚。道德所生，其序难越。辩士一曲，旁穿谬掘。十二经言，从兹久淈。击鼓求亡，仁义是揭。士成刺老，牛马相讦。知巧虽存，窃机乃发。轮扁问桓，古人既歇。糟粕虽存，心口空咄。道之在天，惟恍惟惚。传之于书，若存若没。至人和光，如日照月。吾师吾师，天根月窟。
读南华外篇述以四言十五章 其十 秋水
作者：郭之奇
朝代：明
体裁：乐府曲辞

河伯自欣，向若而悔。曲士何知，教之者罪。号物之数，五千维倍。人居一焉，其馀若磊。稊米在仓，片脔在鼐。帝王迭君，仁贤分宰。让者为名，居者日浼。夏虫语冰，非愚则殆。以小观大，何足以逮。以道观之，无物不在。因大于天，天空云叆。因小于毫，毫末丘垒。尧桀分行，终古不怠。夔蚿相怜，没身不怠。缺甃之崖，井蛙独款。百家之言，孙龙孰诒。神龟曳涂，东鳖归海。鹓雏逢吓，鯈鱼乐漼。人矜一时，我问千载。庄惠濠梁，亦应我待。
读南华外篇述以四言十五章 其十 秋水
作者：郭之奇
朝代：明

河伯自欣，向若而悔。曲士何知，教之者罪。号物之数，五千维倍。人居一焉，其馀若磊。稊米在仓，片脔在鼐。帝王迭君，仁贤分宰。让者为名，居者日浼。夏虫语冰，非愚则殆。以小观大，何足以逮。以道观之，无物不在。因大于天，天空云叆。因小于毫，毫末丘垒。尧桀分行，终古不怠。夔蚿相怜，没身不怠。缺甃之崖，井蛙独款。百家之言，孙龙孰诒。神龟曳涂，东鳖归海。鹓雏逢嚇，鯈鱼乐漼。人矜一时，我问千载。庄惠濠梁，亦应我待。
读南华外篇述以四言十五章 其十一 至乐
作者：郭之奇
朝代：明

乐与忧战，忧随乐遣。一死一生，忧乐乃见。人生所尊，富贵寿善。得之乃乐，乐之必恋。人生所恶，夭恶贫贱。得之乃忧，忧之必眩。以忧为生，生何足羡。去忧而死，死何足唁。百年长乐，已如流电。况其失之，何以终宴。人之所乐，随人而转。至乐无乐，终古莫倦。天清地宁，两无相衍。与时息消，使物周遍。吹气作人，如雨如霰。庄子盆歌，介叔柳变。髑髅髐然，岂易南面。海鸟临郊，愁窥牢膳。死骨欣欣，生禽悁悁。一气万形，古今一墠。生马生人，一炉千扇。出机入机，千轮一片。忧铄同门，死生同传。无乐之乐，乐谁我先。
读南华外篇述以四言十五章 其十三 山木
作者：郭之奇
朝代：明

木以无用，斤斧弗从。雁以不鸣，身游釜中。不材与材，各有遭逢。先生何处，绝累行空。为木则椿，为雁则鸿。二者之间，一蛇一龙。人物之祖，黄帝神农。云孙日邈，安知道宗。鲁侯忧鲁，皮以灾躬。涉江浮海，大莫可通。虚舟相触，惼心亦融。人能虚己，其孰能壅。毫毛不挫，已成卫钟。意怠之鸟，毕世从容。枳棘之猿，竟日匆匆。陈蔡休食，击槁歌风。木声人声，当人心胸。无受人益，以安天穷。圣人晏然，体逝而终。螳蝉与鹊，忘身若瞢。栗林逆旅，谁私谁公。贤不自贤，何往不崇。林回弃璧，虞人谇弓。不忮不求，胡不大同。
读南华外篇述以四言十五章 其十二 达生
作者：郭之奇
朝代：明

生则有情，情岂离形。养形存生，岐分万程。去万归一，其中有精。惟窈惟冥，与世莫争。纯气之守，知巧弗受。游乎物初，物皆尘垢。身外则存，神全则有。开天之天，天先天后。痀偻承蜩，没人操舟。神寄蜩翼，身与舟游。人皆金注，我独瓦投。人皆涂畏，我独近求。说彘者祝，养鸡似木。吕梁安蹴，视水犹陆。鐻成梓庆，忘吾心目。马败东稷，安能更逐。此惟至人，遗物遗身。款启之民，内外交沦。乐鴳以韶，载鼷以轮。委蛇捧首，复见水漘。
读南华外篇述以四言十五章 其十五 知北游
作者：郭之奇
朝代：明

臭腐神奇，相化若宜。天下一气，古今一时。圣人贵一，至人无为。六合为巨，其内未离。秋毫为小，成体因之。何小何巨，道将女随。被衣言道，齧缺堕肢。媒媒晦晦，不可谋思。身之初有，其蜕孰委。行亦胡往，处亦胡持。生胎生卵，八九窍差。其来无迹，其往无涯。无门无房，上下高卑。终则复始，天物交资。须臾之说，奚足儒儿。白驹之过，忽然而驰。勃然出此，油然入斯。不形之形，人所同私。道无不在，在恶可期。不际之际，物所共疑。老龙冥冥，泰清孜孜。光耀视窅，捶钩莫移。无人无物，谁怒谁嘻。未有天地，其初可窥。古人同化，今人内疲。为物逆旅，终为物欺。儒墨蚩蚩，是非相嗤。知乃不知，不知乃知。无问无应，曰希曰夷。夫惟希夷，曰天古师。
读南华外篇述以四言十五章 其十四 田子方
作者：郭之奇
朝代：明

使人意消，全德君子。人貌而天，道存目指。一规一矩，何足观视。一虎一龙，应从鞭箠。绝尘而奔，交臂失趾。萌乎所生，归乎所止。一止一生，或为之纪。游心物初，宁令心死。祸福存亡，怒哀乐喜。变不易常，其胸若水。至阴天出，至阳地起。二者交和，至人游是。百体为尘，百年犹滓。抱一而同，至乐至美。彼何世民，少见多訾。一夫立门，一夫钓涘。鲁国一儒，周初一士。千变不穷，诸侯群迩。槃礴解衣，方称画史。临渊履危，忽遗射矢。孙叔尹荆，三仕三已。凡君亡凡，存吾亡彼。由斯而言，万物皆累。物成必亏，道成孰毁。
读南华外篇述以四言十五章 其四 在宥
作者：郭之奇
朝代：明

寄身物上，以宥天下。无瘁无欣，万物乃亚。毗阴毗阳，四时则差。溯本穷源，黄唐始架。师兵既行，放流莫赦。自兹以来，日月光泻。施及三王，八宇群诧。遂有时君，礼凭法藉。赏罚匈匈，善恶同怕。椎凿桁杨，满衢塞坝。上倚诛锄，民工诅骂。因有儒墨，无媒口嫁。贾义沽仁，攘臂穿胯。甚矣蚩蚩，遭时叱咤。尔则贤乎，夫我不暇。我闻在昔，空同枉驾。至道之门，明窈之舍。慎内闭外，长生久贳。守一居和，不跂不跨。鸿蒙雀跃，云将远迓。愿闻一言，而物自化。兽皆游日，鸟毋鸣夜。自时厥后，喜誇乐诈。独有谁希，众同或谢。公为蹠桀，岂分王霸。以国倖侥，使民炮炙。其君不疑，其臣不讶。人国既倾，尔身亦罢。安得皇初，复我春夏。玄珠日存，天宝何价。
读南华杂篇述以五言十一章 其一 庚桑楚
作者：郭之奇
朝代：明

兵莫憯于志，镆铘为下利。寇莫大阴阳，心则使之至。畏垒祝庚桑，庚桑宜远避。亲誉及畏侮，其来必以次。简发而为栉，数米而为饵。使民相盗轧，岂不由贤智。贤者建人杓，犹令人交刺。是以南荣趎，蹙然悲生寄。七日裸粮求，三言求一义。此义终抱一，卫生宁可二。侗然儿子初，安得人鬼忮。宇宙出天门，有无分两位。自无之有难，自有归无易。名实介眉閒，死生失交臂。天和既可同，人好安足累。无为无不为，万物无不治。
读南华杂篇述以五言十一章 其七 盗蹠
作者：郭之奇
朝代：明

大盗满时君，纵横千士奔。田齐首篡夺，三晋久同群。芊嬴迭王霸，周燕总缀繁。漆园倜傥吏，故作谬悠言。所诋宁丘圣，其词曰蹠云。城莫天下大，主惟黄帝尊。战蚩流野血，凌暴始纷纷。为君若尧武，反性或徒勤。为臣若干比，忘身以自欣。其诸一节士，申沉介复焚。天地长今古，人死促晨昏。悲哉有时具，枉托无穷门。尼父犹趋走，馀子何嚣烦。颛孙询苟得，成败孰能分。知和诏无足，名利果如云。汲汲狂狂者，非真岂足论。人以全真足，道以不言闻。惟狂克念作，盗言亦可存。
读南华杂篇述以五言十一章 其三 则阳
作者：郭之奇
朝代：明
体裁：乐府曲辞

圣人饮人和，师天天可迓。世人相助消，安能以德借。风非冬可反，冰非春可假。除日无残岁，除夕无冬夜。万物几乘除，适我皆新藉。见见与闻闻，不用频相讶。使人日畅然，国都旧陵舍。使人忽怒争，蛮触新参差。游心于无穷，一吷何须诧。我思陆沉者，声销名亦卸。未闻莽裂徒，获睹滋繁稼。可怜欲恶孽，翻作性情杷。巧利资盗窃，智力引欺诈。五十九年非，方求六十罢。蘧玉玉如人，卫灵灵孰吓。合观丘里言，山泽俱旅亚。阴阳异杀生，一气行冬夏。祸福本相环，名实分上下。有名物之居，无名物之驾。谁能驾物虚，于此冥天化。
读南华杂篇述以五言十一章 其三 则阳
作者：郭之奇
朝代：明

圣人饮人和，师天天可迓。世人相助消，安能以德借。风非冬可反，冰非春可假。除日无残岁，除夕无冬夜。万物几乘除，适我皆新藉。见见与闻闻，不用频相讶。使人日畅然，国都旧陵舍。使人忽怒争，蛮触新参差。游心于无穷，一吷何须诧。我思陆沉者，声销名亦卸。未闻莽裂徒，获睹滋繁稼。可怜欲恶孽，翻作性情杷。巧利资盗窃，智力引欺诈。五十九年非，方求六十罢。蘧玉玉如人，卫灵灵孰嚇。合观丘里言，山泽俱旅亚。阴阳异杀生，一气行冬夏。祸福本相环，名实分上下。有名物之居，无名物之驾。谁能驾物虚，于此冥天化。
读南华杂篇述以五言十一章 其九 渔父
作者：郭之奇
朝代：明

庄骚两渔父，至论悬千古。鼓枻动沧歌，愁看罗汨浒。持颐闻杏琴，心醉洙源圃。问君何以然，此茹而彼吐。异曲本同上，一弹应再鼓。忠隐或分涂，圣逸宜相补。逸者方杖挐，圣者非有土。将留延苇词，一反围陈武。嗟兹七二侯，空令入疵苦。虽笑亦强亲，虽威亦强怒。辞影息缁林，真全而道睹。相视已忘言，馀音变湘浦。
读南华杂篇述以五言十一章 其二 徐无鬼
作者：郭之奇
朝代：明

古今何龌龊，解人终邈邈。襄城七圣迷，适遇小童觉。稽首谢师归，秉鞭天下握。久矣真人言，謦欬难追琢。我观时世君，魏狗横胸卓。我观时世臣，吴狙矜巧数。儒墨分五涂，智辩殊三乐。天下无公是，自是还自驳。一弦动一音，漫劳鼓宫角。蝇翼垩鼻端，空想运斤斲。暖暖而姝姝，守一先生学。下焉为豕虱，终归屠者爆。上焉说舜膻，方求童土渥。谁能抱德炀，以顺天下朴。有喙长三尺，浑兮其若独。牂生于奥中，未尝牧以捉。鹑生于宎次，未烦田以较。河源万载流，风日奚损剥。不解而知足，不知知乃倬。能知古今朔，乃称大扬搉。
读南华杂篇述以五言十一章 其五 寓言
作者：郭之奇
朝代：明

今言而古藉，二三垂典册。先人作己言，千百拟衡石。寓言若玄珠，重言如拱璧。谁持璧与珠，使人群啧啧。卮言日曼衍，天倪随地斥。终身未尝言，终言孰能格。可不可谁分，然不然共择。万物本天均，是非凭众斁。已化复相生，无县那许射。罔两莫群疑，景形方自索。日火贷其光，夜阴恶可借。无有入无閒，相视久无逆。盛德果如无，舍者将争席。无言无不言，始信无言益。
读南华杂篇述以五言十一章 其八 说剑
作者：郭之奇
朝代：明

漆园宁剑士，肯为千金使。偶资鹏翼怒，或因蝴梦喜。蓬突垂曼胡，短后殊衣履。遂因太子先，一探时君旨。自言臣所能，十步一人靡。千里不留行，后发而先抵。复言臣剑三，先言而后拟。天子及诸侯，锋锷分遥迩。远则四夷包，近亦四封止。若无庶人剑，瞋目亡首趾。纷纷若斗鸡，一旦命绝矣。纵使百鸡存，强秦方虎视。浩浩长平坑，三千同一垒。此时王听毕，脱剑谢庄子。三月闭宫门，剑客俱惭死。庄子复儒冠，赵国犹延纪。
读南华杂篇述以五言十一章 其六 让王
作者：郭之奇
朝代：明

人生形与志，养形者忘利。养志复忘形，心忘而道至。道真存我身，天下虽重器。贵身于天下，天下方可寄。隋侯弹千仞，韩昭惜两臂。珠重身岂轻，臂重身难弃。獯鬻侵古公，古公杖策避。丹穴薰王子，王子呼天谇。尊生而贱国，帝功且馀事。二支本为身，卷农方辞位。无择遂逃渊，随光终陨坠。孤竹丑岐阳，首山饿相视。我闻百世风，独标许由义。高者日沉冥，其馀反生累。曾宪守家贫，颜列挥国馈。子渊依郭娱，魏牟隐岩瘁。且言削迹时，何似屠羊肆。大圣与齐贤，固穷宁有二。惟圣可无名，惟贤或有意。名意苟难忘，让王乃争帜。
读南华杂篇述以五言十一章 其十 列御寇
作者：郭之奇
朝代：明

列子御风行，冷然日徜徉。无穷终莫至，有待故相妨。资物犹妨己，资人岂不僵。当其适齐反，啾啾五馈惶。内诚虽未解，形谍已成光。户外盈双屦，胸中满百忙。人毒因谁感，天刑忽漫尝。幸遇伯昏药，初违郑缓殃。今人皆缓也，彼故使彼伤。墨儒分道出，父弟反交戕。殚家学屠龙，三年少技偿。得多由舐痔，百乘且誇长。伪饰从兹起，深情孰比量。九徵难遽测，五德任凶狂。骊睡珠遭摘，王寤车亦亡。纵使逃金木，宁可禦阴阳。是惟至人者，甘瞑何有乡。鸢蚁堪同视，牺牛肯自丧。
读南华杂篇述以五言十一章 其十一 天下
作者：郭之奇
朝代：明

大道本无方，大成反如缺。古人其备乎，今人将更窃。以方为道术，道为天下裂。立异由墨禽，誇多惠施说。尹宋求心白，田慎将性绝。函关获五千，漆吏鼓长舌。六方分十子，孰与犹龙埒。古之博大宗，三宝持真诀。墨者治其慈，苦身肠倍热。巨子虽独能，使人忧不悦。华山亦俭师，饥馁空敝蹩。彭蒙守弗先，然且是非灭。三者皆非道，亦自有优劣。况复五车人，一蚊依道吷。尺捶并连环，徒供辨士折。苟非齐物言，谁解百家结。始知道德初，时向有无缀。一哉天人心，同驱至神辙。圣人及君子，五号谁分设。能使六方同，岂令六经别。
读南华杂篇述以五言十一章 其四 外物
作者：郭之奇
朝代：明

心悬天地际，目送雷霆过。月固不胜火，雨骤或翻波。二气行偶错，岂不焚天和。清宁犹有患，僓然若道何。万念昏沉处，三时利害摩。无波身自溺，生火胸自多。是以圣人腹，毋为众人目。俨兮其若容，旷兮其若谷。视若营四海，竿岂趋灌渎。投缁没巨钩，近远分鱼肉。不忍一时伤，终馀万世福。尧桀虽两忘，神策逾龟卜。不用之用明，无功功乃成。天游泯六凿，太始出虚清。今人昧其说，塞窦以求名。发冢凭诗礼，刳肠获智声。演门善毁爵，其党日捐生。由光逃天下，纪申踣河争。外物胡可必，古今多碍行。安得忘言者，与之言至精。
读南华杂篇述以五言十一章·庚桑楚
作者：郭之奇
朝代：明

兵莫憯于志，镆铘为下利。寇莫大阴阳，心则使之至。畏垒祝庚桑，庚桑宜远避。亲誉及畏侮，其来必以次。简发而为栉，数米而为饵。使民相盗轧，岂不由贤智。贤者建人杓，犹令人交刺。是以南荣趎，蹙然悲生寄。七日裸粮求，三言求一义。此义终抱一，卫生宁可二。侗然儿子初，安得人鬼忮。宇宙出天门，有无分两位。自无之有难，自有归无易。名实介眉閒，死生失交臂。天和既可同，人好安足累。无为无不为，万物无不治。古今何龌龊，解人终邈邈。襄城七圣迷，适遇小童觉。稽首谢师归，秉鞭天下握。久矣真人言，謦欬难追琢。我观时世君，魏狗横胸卓。我观时世臣，吴狙矜巧数。儒墨分五涂，智辩殊三乐。天下无公是，自是还自驳。一弦动一音，漫劳鼓宫角。蝇翼垩鼻端，空想运斤斲。暖暖而姝姝，守一先生学。下焉为豕虱，终归屠者爆。上焉说舜膻，方求童土渥。谁能抱德炀，以顺天下朴。有喙长三尺，浑兮其若独。牂生于奥中，未尝牧以捉。鹑生于宎次，未烦田以较。河源万载流，风日奚损剥。不解而知足，不知知乃倬。能知古今朔，乃称大扬搉。圣人饮人和，师天天可迓。世人相助消，安能以德借。风非冬可反，冰非春可假。除日无残岁，除夕无冬夜。万物几乘除，适我皆新藉。见见与闻闻，不用频相讶。使人日畅然，国都旧陵舍。使人忽怒争，蛮触新参差。游心于无穷，一吷何须诧。我思陆沉者，声销名亦卸。未闻莽裂徒，获睹滋繁稼。可怜欲恶孽，翻作性情杷。巧利资盗窃，智力引欺诈。五十九年非，方求六十罢。蘧玉玉如人，卫灵灵孰嚇。合观丘里言，山泽俱旅亚。阴阳异杀生，一气行冬夏。祸福本相环，名实分上下。有名物之居，无名物之驾。谁能驾物虚，于此冥天化。心悬天地际，目送雷霆过。月固不胜火，雨骤或翻波。二气行偶错，岂不焚天和。清宁犹有患，僓然若道何。万念昏沉处，三时利害摩。无波身自溺，生火胸自多。是以圣人腹，毋为众人目。俨兮其若容，旷兮其若谷。视若营四海，竿岂趋灌渎。投缁没巨钩，近远分鱼肉。不忍一时伤，终馀万世福。尧桀虽两忘，神策逾龟卜。不用之用明，无功功乃成。天游泯六凿，太始出虚清。今人昧其说，塞窦以求名。发冢凭诗礼，刳肠获智声。演门善毁爵，其党日捐生。由光逃天下，纪申踣河争。外物胡可必，古今多碍行。安得忘言者，与之言至精。今言而古藉，二三垂典册。先人作己言，千百拟衡石。寓言若玄珠，重言如拱璧。谁持璧与珠，使人群啧啧。卮言日曼衍，天倪随地斥。终身未尝言，终言孰能格。可不可谁分，然不然共择。万物本天均，是非凭众斁。已化复相生，无县那许射。罔两莫群疑，景形方自索。日火贷其光，夜阴恶可借。无有入无閒，相视久无逆。盛德果如无，舍者将争席。无言无不言，始信无言益。人生形与志，养形者忘利。养志复忘形，心忘而道至。道真存我身，天下虽重器。贵身于天下，天下方可寄。隋侯弹千仞，韩昭惜两臂。珠重身岂轻，臂重身难弃。獯鬻侵古公，古公杖策避。丹穴薰王子，王子呼天谇。尊生而贱国，帝功且馀事。二支本为身，卷农方辞位。无择遂逃渊，随光终陨坠。孤竹丑岐阳，首山饿相视。我闻百世风，独标许由义。高者日沉冥，其馀反生累。曾宪守家贫，颜列挥国馈。子渊依郭娱，魏牟隐岩瘁。且言削迹时，何似屠羊肆。大圣与齐贤，固穷宁有二。惟圣可无名，惟贤或有意。名意苟难忘，让王乃争帜。大盗满时君，纵横千士奔。田齐首篡夺，三晋久同群。芊嬴迭王霸，周燕总缀繁。漆园倜傥吏，故作谬悠言。所诋宁丘圣，其词曰蹠云。城莫天下大，主惟黄帝尊。战蚩流野血，凌暴始纷纷。为君若尧武，反性或徒勤。为臣若干比，忘身以自欣。其诸一节士，申沉介复焚。天地长今古，人死促晨昏。悲哉有时具，枉托无穷门。尼父犹趋走，馀子何嚣烦。颛孙询苟得，成败孰能分。知和诏无足，名利果如云。汲汲狂狂者，非真岂足论。人以全真足，道以不言闻。惟狂克念作，盗言亦可存。漆园宁剑士，肯为千金使。偶资鹏翼怒，或因蝴梦喜。蓬突垂曼胡，短后殊衣履。遂因太子先，一探时君旨。自言臣所能，十步一人靡。千里不留行，后发而先抵。复言臣剑三，先言而后拟。天子及诸侯，锋锷分遥迩。远则四夷包，近亦四封止。若无庶人剑，瞋目亡首趾。纷纷若斗鸡，一旦命绝矣。纵使百鸡存，强秦方虎视。浩浩长平坑，三千同一垒。此时王听毕，脱剑谢庄子。三月闭宫门，剑客俱惭死。庄子复儒冠，赵国犹延纪。庄骚两渔父，至论悬千古。鼓枻动沧歌，愁看罗汨浒。持颐闻杏琴，心醉洙源圃。问君何以然，此茹而彼吐。异曲本同上，一弹应再鼓。忠隐或分涂，圣逸宜相补。逸者方杖挐，圣者非有土。将留延苇词，一反围陈武。嗟兹七二侯，空令入疵苦。虽笑亦强亲，虽威亦强怒。辞影息缁林，真全而道睹。相视已忘言，馀音变湘浦。列子御风行，冷然日徜徉。无穷终莫至，有待故相妨。资物犹妨己，资人岂不僵。当其适齐反，啾啾五馈惶。内诚虽未解，形谍已成光。户外盈双屦，胸中满百忙。人毒因谁感，天刑忽漫尝。幸遇伯昏药，初违郑缓殃。今人皆缓也，彼故使彼伤。墨儒分道出，父弟反交戕。殚家学屠龙，三年少技偿。得多由舐痔，百乘且誇长。伪饰从兹起，深情孰比量。九徵难遽测，五德任凶狂。骊睡珠遭摘，王寤车亦亡。纵使逃金木，宁可禦阴阳。是惟至人者，甘瞑何有乡。鸢蚁堪同视，牺牛肯自丧。大道本无方，大成反如缺。古人其备乎，今人将更窃。以方为道术，道为天下裂。立异由墨禽，誇多惠施说。尹宋求心白，田慎将性绝。函关获五千，漆吏鼓长舌。六方分十子，孰与犹龙埒。古之博大宗，三宝持真诀。墨者治其慈，苦身肠倍热。巨子虽独能，使人忧不悦。华山亦俭师，饥馁空敝蹩。彭蒙守弗先，然且是非灭。三者皆非道，亦自有优劣。况复五车人，一蚊依道吷。尺捶并连环，徒供辨士折。苟非齐物言，谁解百家结。始知道德初，时向有无缀。一哉天人心，同驱至神辙。圣人及君子，五号谁分设。能使六方同，岂令六经别。
读平准书有感
作者：郭之奇
朝代：明

武功株送日相从，缗算由兹满目逢。惨急诸人因世变，滋章百令想时雍。民閒那得牛羊豕，国用犹誇龟马龙。遮莫神州归列肆，空思万里入提封。
读易有所思
作者：郭之奇
朝代：明

殊涂百虑几憧憧，一致同归六位中。参伍成文天地出，错综观象古今通。无方无体因时帝，知鬼知神与世公。纵使幽明收象迹，尚馀此路达鸿蒙。
读白玉蟾修仙辨惑诸论漫述四篇
作者：郭之奇
朝代：明

手搏日月光，心握鸿濛气。偶来橐籥閒，细看炉鼎沸。形亦无所拘，神亦无所畏。将寻复命丝，宜识归根纬。守虚露白宫，养静滋玄汇。先除六贼膻，徐酌五行味。始知众妙门，当前毋我讳。天为万物尊，人本一身贵。华池孕紫芝，金粟萌丹卉。此中真一田，旦夕宜滋溉。大道古无名，九流今若猬。黄庭百万言，片言或可既。长生应自得，不死从谁乞。千载玉蟾翁，顾我遥相谓。将寻造化根，恐昧神仙奥。造化本虚无，虚无生大道。此道日冥冥，口耳安能到。听之本无声，呼之本无号。玉笋多蕴灵，金丹几跃灶。函谷五千言，流沙饰老耄。逍遥九万风，运海徒誇傲。自从广成子，断绝崆峒耗。鸿初失秘传，真一谁相告。偶窥辨惑篇，至要当前报。身外有身存，心内凭心导。明明玄牝谷，许向太空凿。神室已周全，气城焉可盗。先天万古形，婴胎亦假造。中心无所得，万语增千惑。中心忽有契，一言舒百滞。修仙必以道，道本无名号。以道求金仙，金仙久在天。仙形不可见，天道每当前。苍苍宁正色，此中玄又玄。天本不离人，玑衡方寸旋。无极生太极，仪象岂心先。日乌与月兔，坎离颠益颠。火龙而水虎，复姤然乎然。药材无斤两，铅汞总蹄筌。汞以精魂结，铅依气候绵。抽添文武用，九转见丹还。纷纷皆假设，个里即真诠。我有长生诀，总归方寸穴。我有不死方，下士闻且咥。飘缈月宫仙，当年曾盗窃。虚府聚寒辉，丹华散远冽。无明火自销，不夜光难灭。此象落人间，颇断红尘热。冰心在玉壶，始闻真白雪。风轻云散时，鸟弄花开节。秋水似神清，春山供意悦。玄芽秀玉房，金粟垂丹阅。岂烦爻卦添，漫许刀圭设。我闻至要言，如听广成说。蟾杵药初团，寒炉灰乍揭。能使月珠成，未妨天宝泄。
读白玉蟾修仙辨惑诸论漫述四篇·其一
作者：郭之奇
朝代：明

手搏日月光，心握鸿濛气。偶来橐籥閒，细看炉鼎沸。形亦无所拘，神亦无所畏。将寻复命丝，宜识归根纬。守虚露白宫，养静滋玄汇。先除六贼膻，徐酌五行味。始知众妙门，当前毋我讳。天为万物尊，人本一身贵。华池孕紫芝，金粟萌丹卉。此中真一田，旦夕宜滋溉。大道古无名，九流今若猬。黄庭百万言，片言或可既。长生应自得，不死从谁乞。千载玉蟾翁，顾我遥相谓。
读白玉蟾修仙辨惑诸论漫述四篇·其三
作者：郭之奇
朝代：明

中心无所得，万语增千惑。中心忽有契，一言舒百滞。修仙必以道，道本无名号。以道求金仙，金仙久在天。仙形不可见，天道每当前。苍苍宁正色，此中玄又玄。天本不离人，玑衡方寸旋。无极生太极，仪象岂心先。日乌与月兔，坎离颠益颠。火龙而水虎，复姤然乎然。药材无斤两，铅汞总蹄筌。汞以精魂结，铅依气候绵。抽添文武用，九转见丹还。纷纷皆假设，个里即真诠。
读白玉蟾修仙辨惑诸论漫述四篇·其二
作者：郭之奇
朝代：明

将寻造化根，恐昧神仙奥。造化本虚无，虚无生大道。此道日冥冥，口耳安能到。听之本无声，呼之本无号。玉笋多蕴灵，金丹几跃灶。函谷五千言，流沙饰老耄。逍遥九万风，运海徒誇傲。自从广成子，断绝崆峒耗。鸿初失秘传，真一谁相告。偶窥辨惑篇，至要当前报。身外有身存，心内凭心导。明明玄牝谷，许向太空凿。神室已周全，气城焉可盗。先天万古形，婴胎亦假造。
读白玉蟾修仙辨惑诸论漫述四篇·其四
作者：郭之奇
朝代：明

我有长生诀，总归方寸穴。我有不死方，下士闻且咥。飘缈月宫仙，当年曾盗窃。虚府聚寒辉，丹华散远冽。无明火自销，不夜光难灭。此象落人间，颇断红尘热。冰心在玉壶，始闻真白雪。风轻云散时，鸟弄花开节。秋水似神清，春山供意悦。玄芽秀玉房，金粟垂丹阅。岂烦爻卦添，漫许刀圭设。我闻至要言，如听广成说。蟾杵药初团，寒炉灰乍揭。能使月珠成，未妨天宝泄。
读肃之诗
作者：郭之奇
朝代：明

探意出声始，而神忽逗之。理于玄引绪，情以静专思。浑漠人天籁，宁关笔墨司。掀髯披韵刻，此际孰相窥。
谓麟言凤
作者：郭之奇
朝代：明

虎谓麟非仁，鸱言凤寡德。麟终避虎行，凤岂争鸱食。以兹四物怀，旁推万人臆。慈暴本分蹄，洁污良异翼。人境自无穷，我生何郁抑。晨昏泛杳冥，悯默归时域。触望有高深，随行变通塞。坚贞未可渝，远重谁相息。收风使浪平，引木依绳直。素性复幽寻，翔飞仍举色。荣吝始俱忘，坦步辞徽纆。夙昔心所期，励此归耕力。
贡使杂沓至馆
作者：郭之奇
朝代：明

重译归中国，咸宾及四门。正仪思足法，束带自能言。表饵非吾术，柔怀属圣恩。须知干羽地，观耀莫齐论。
贵溪枉道为邑令所绐也诗以示之
作者：郭之奇
朝代：明

家犹千里望，客动四时心。白云迷马首，岐路转荒沉。慇勤贵溪长，归程巧相禁。令我舍周道，反从他径寻。我无穷途泪，尔昧指南针。当年问津者，亦受耦耕侵。彼惟避世侣，未必附缨簪。去去何足讶，松竹自有林。松风甚幽远，竹露颇清深。生刍在空谷，宁殊玉与金。我驹我自策，不用劳尔音。
贵溪舟中阻滞漫成
作者：郭之奇
朝代：明

长途已迷远，此地复相禁。殷勤贵溪宰，归程巧酌斟。令我舍周道，转从岐路寻。我行安仁界，时披竹松林。松风幽以杳，竹径猗且森。恍惚开天籁，悠脉起秋心。多历广闻见，兼可适孤吟。兹意良复厚，所赐岂不深。
贺监风流·知章
作者：郭之奇
朝代：明

老大称狂客，风流遇谪仙。解龟同换酒，骑马似乘船。
赋得元日到人日未有不阴时二首
作者：郭之奇
朝代：明

寒云已作岁华扃，何事重阴辔屡停。万木浮烟归窈岫，千峰衔碧下前汀。颇疑囊括收天地，漫拟桑扶见日星。勉浴虞渊真我事，肯教溟海聚群腥。支离海角氛尘际，偃蹇山幽卧病馀。自向菁华窥物象，每从残缺度居诸。生憎柳絮先春舞，不分梅花与岁除。古往今来虽过隙，赤文绿字岂全虚。
赋得元日到人日未有不阴时二首·其一
作者：郭之奇
朝代：明

寒云已作岁华扃，何事重阴辔屡停。万木浮烟归窈岫，千峰衔碧下前汀。颇疑囊括收天地，漫拟桑扶见日星。勉浴虞渊真我事，肯教溟海聚群腥。
赋得元日到人日未有不阴时二首·其二
作者：郭之奇
朝代：明

支离海角氛尘际，偃蹇山幽卧病馀。自向菁华窥物象，每从残缺度居诸。生憎柳絮先春舞，不分梅花与岁除。古往今来虽过隙，赤文绿字岂全虚。
赋得秋凉入郊墟 馆课 其一
作者：郭之奇
朝代：明
体裁：七言律诗

京华不碍石泉踪，为爱秋初野外容。微变原情因雨过，轻凋林色尚云封。草芳欲怨鹈先出，露白翻思人可从。此际清怀堪四掬，未须眉爽倩西峰。